title: Bajirao Mastani

text: Heinäkuussa 2014 varmistui, että Ranveer Singh ja Deepika Padukone (Bhansalin elokuvan "Goliyon Ki Raasleela Ram-Leela" pari) näyttelevät nimirooleja ja Priyanka Chopra näyttelee Kashibaita. Singhin ja Padukonen täytyi käydä läpi laaja valmistautumisprosessi elokuvaa varten. Singhin piti opetella marathin kieltä ja ratsastusta, sekä ajella päänsä ja kohottaa painoaan. Padukone opetteli miekkailua, ratsastusta ja taistelulaji kalarippayattua. Chopra harjoitteli "peshwojen" puhumaa marathin murretta.


title: Bajirao Mastani

text: "Bajirao Mastani" sai pääasiassa positiivisia arvosteluja kriitikoilta. Subhash K. Jha antoi elokuvalle viisi tähteä viidestä kutsuen sitä ”mestariteokseksi”, ja vertasi sitä klassikkoelokuvaan "Mughal-E-Azam".


title: Madruzzo

text: Madruzzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Calavino (1 561 asukasta) ja Lasino (1 352 asukasta), yhdistyivät.


title: Estrid Svenintytär

text: Estrid Margaret Svenintytär (noin 997–1057 tai 1074) oli Tanskan prinsessa ja Normandian herttuatar. Hän oli Sven Haaraparran tytär ja Harald Sinihampaan pojantytär.


title: Estrid Svenintytär

text: Estrid oli naimisissa Tanskan jaarlin Ulfin kanssa, jonka Estridin veli kuningas Knuut Suuri murhautti vuonna 1026. Heidän lapsiansa olivat Asbjørn ja Tanskan tuleva kuningas Sven Estridinpoika.


title: Pieve di Bono-Prezzo

text: Pieve di Bono-Prezzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Pieve di Bono (1 275 asukasta) ja Prezzo (191 asukasta), yhdistyivät.


title: Isabelino Gradín

text: Isabelino Gradín (8. heinäkuuta 1897 Montevideo – 21. joulukuuta 1944 Montevideo) oli uruguaylainen jalkapalloilija, joka oli yksi maansa parhaista lajissaan jalkapallon alkuaikoina. Gradín kilpaili menestyksekkäästi myös yleisurheilussa.


title: Isabelino Gradín

text: Gradín edusti vuodet 1915–1921 kotimaansa pääsarjan Club Atlético Peñarolia. Hän pelasi seuran paidassa 212 ottelua, joissa hän onnistui maalinteossa 101 kertaa. Hän voitti seuran paidassa kaksi kertaa Uruguayn mestaruuden. Vuodet 1922–1929 Gradín edusti Olimpiaa. Vuonna 1929 hän päätti uransa.


title: Isabelino Gradín

text: Uruguayn jalkapallomaajoukkueessa Gradín pelasi vuosina 1915–1927 tehden 24 ottelussa kymmenen maalia. Gradín oli mukana historian ensimmäisessä Copa Américassa vuonna 1916, jossa hän oli turnauksen maalikuningas Uruguayn voittaessa kultaa. Gradín saavutti Copa Américan mestaruuden myös vuonna 1917 ja oli mukana Copa Américassa vielä vuonna 1919.


title: Isabelino Gradín

text: Gradín kilpaili urallaan myös pikajuoksussa. Vuoden 1919 Etelä-Amerikan-mestaruuskilpailuissa hän voitti kultaa sekä 200 että 400 metrin juoksussa. Hän toisti tuon saavutuksen seuraavan vuoden Etelä-Amerikan-mestaruuskilpailuissa.


title: Isabelino Gradín

text: Gradínin ja hänen maanmiehensä Juan Delgadon päästessä kentälle historian ensimmäisessä Copa Américassa vuonna 1916 heistä tuli historian ensimmäisiä tummaihoisia jalkapalloilijoita, jotka pääsevät kentälle kansainvälisessä jalkapalloturnauksessa. Gradín toimi innoituksena monille tummaihoisille pelaajille. Muun muassa Pelé on pitänyt häntä idolinaan.


title: Isabelino Gradín

text: Gradín kuoli montevideolaisessa sairaalassa joulukuussa 1944 47-vuotiaana vain neljä päivää sen jälkeen, kun hänen pitkäaikainen seuransa Peñarol oli voittanut historiallisen 15:nnen Uruguayn mestaruuden. Mestarijoukkue kävi tapaamassa Gradínia seurassa ja omisti mestaruutensa tälle.


title: Isabelino Gradín

text: Gradínin iso-isovanhemmat olivat orjia Lesothossa.


title: Isabelino Gradín

text: Seurajoukkuetasolla


title: Isabelino Gradín

text: Maajoukkuetasolla


title: Isabelino Gradín

text: Henkilökohtainen


title: Drew Lewis

text: Andrew "Drew" Lewis (s. 9. huhtikuuta 1995 Liverpool, Englanti) on englantilainen jalkapalloilija. Pelipaikaltaan hän on hyökkääjä.


title: Drew Lewis

text: Lewis siirtyi elokuussa 2015 englantilaisen Southportin junioreista Suomen pääsarjassa Veikkausliigassa pelaavaan KTP:hen. Hän pelasi ensimmäisen Veikkausliigan ottelunsa 29. elokuuta 2015, kun KTP voitti kotonaan Jaron 1–0. Ottelu jäi Lewisin ainoaksi kaudella kaudella 2015. Lewis siirtyi kauden jälkeen pois KTP:stä.


title: Mneme (muusa)

text: Mneme on kreikkalaisessa mytologiassa Zeuksen ja Mnemosynen lapsi. Hän on yksi kolmesta alkuperäisestä boiotialaisesta muusasta.


title: Porte di Rendena

text: Porte di Rendena on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Darè (268 asukasta), Vigo Rendena (504 asukasta) ja Villa Rendena (1 003 asukasta), yhdistyivät.


title: Miikka Pyykkönen

text: Miikka Pyykkönen (s. 29. joulukuuta 1972 Jyväskylä) on suomalainen sosiologi ja professori. Hän toimii Jyväskylän yliopistossa kulttuuripolitiikan professorina vuodesta 2016 lähtien.


title: Miikka Pyykkönen

text: Miikka Pyykkönen syntyi Jyväskylässä. Ylioppilaaksi hän kirjoitti 1991 Hankasalmen lukiosta. Lukion jälkeen hän aloitti opiskelut Jyväskylän yliopistossa, josta valmistui maisteriksi vuonna 2000.


title: Miikka Pyykkönen

text: Pyykkönen väitteli yhteiskuntatieteen tohtoriksi Jyväskylän yliopistossa. Hän väitteli 2007 sosiologiasta erityisalanaan kulttuuripolitiikka. Hänen väitöskirjansa käsitteli maahanmuuttajien yhdistystoimintaa Jyväskylässä ja Tampereella.


title: Miikka Pyykkönen

text: Akateemisen uransa Pyykkönen aloitti vuonna 2000 tutkijana Jyväskylän yliopistossa. Vuonna 2006 hänet nimitettiin Jyväskylän yliopistoon kulttuuripolitiikan lehtoriksi. Hän oli 18 kuukautta 2008–2009 virkavapaalla toimestaan lehtorina, kun hän toimi tutkijana Jyväskylän yliopiston yhteiskuntatieteen ja filosofian laitoksella.


title: Miikka Pyykkönen

text: Pyykkönen työskenteli 2008–2009 post doc-tutkijana erilaisissa Suomen Akatemian tukemissa monikulttuurista kansalaisyhteiskuntaa sekä valtaa ja toimijuutta tarkastelleissa tutkimushankkeissa. Hän on ollut myös asiantuntijana mukana urbanisoituvien alkuperäiskansojen kulttuuripolitiikkaa ja kansalaisuuden kulttuurista ulottuvuutta koskeneissa EU-hankehakemuksissa. Pyykkönen nimitettiin 2012 Helsingin yliopiston sosiologian dosentiksi.


title: Miikka Pyykkönen

text: Jyväskylän yliopiston kulttuuripolitiikan professoriksi Pyykkönen nimitettiin tammikuussa 2016.


title: Miikka Pyykkönen

text: Miikka Pyykkönen on osallistunut myös kansainväliseen tiedetoimintaan. Hän oli Erasmus-ohjelman kautta keväällä 2006 vierailevana luennoitsijana Islannin yliopiston sosiologian laitoksella. Hän toimi kahteen otteeseen (parin kuukauden ajan alkukesästä 2007 ja sittemmin syyskuusta marraskuuhun 2009) vierailevana luennoitsijana Argentiinassa: Salvadorin yliopistossa (Universidad del Salvador) Buenos Airesissa ja Mar del Platassa sijaitsevassa Fastan yliopistossa (Universidad FASTA). Hän on lisäksi ollut toukokuussa 2009 vierailevana luennoitsijana Uumajan yliopistossa.


title: Miikka Pyykkönen

text: Sosiologina Pyykkönen on tutkinut kulttuuripolitiikan alalla ilmiöinä pääasiassa monikulttuurisuutta, kansalaisyhteiskuntaa ja luovaa taloutta. Aloittaessaan professorina hän tutki parhaillaan romani- ja saamelaispolitiikan historiaa. Hän on tehnyt vertailevaa tutkimusta Pohjoismaiden ja Pohjois-Amerikan alkuperäiskansojen hallinnoinnin historiasta. Jo aiemmin hän on tutkinut hallinnan käsitettä ja hallintavaltaa laajemminkin. Kulttuuripolitiikan alalla Pyykkönen on lisäksi tarkastellut kulttuuripolitiikan ja monikulttuurisuuden suhdetta. Lisäksi hän on tutkinut yrittäjyyden erilaisia ulottuvuuksia.


title: Miikka Pyykkönen

text: Pyykkönen oli toukokuuhun 2016 mennessä urallaan julkaissut kahdeksan tieteellistä teosta ja yli 50 tieteellistä artikkelia.


title: Miikka Pyykkönen

text: Pyykkönen on kirjoittanut ja julkaissut useita teoksia, jotka käsittelevät hänen tutkimuksiaan. Vuonna 2014 hän kirjoitti kattavan yleisesityksen yrittäjyydestä ("Ylistetty yrittäjyys"), joka julkaistiin Jyväskylän yliopiston toimittamassa SoPhi-sarjassa.


title: Mopo Sport

text: Mopo Sport on suomalainen mopoja, skoottereita, mopojen osien ja tarvikkeiden maahantuoja-, myyjä- sekä verkkokauppayritys. Mopo Sport on perustettu vuonna 1974, eli yritys on toiminut yli 40 vuoden ajan. Mopo Sportin myymälä sijaitsee Vantaan Petikossa.


title: Mopo Sport

text: Mopo Sport aloitti toimintansa myymällä mopon viritysohjeita postitse, mutta laajensi nopeasti myös viritys- ja varaosien myyntiin. Nykyään Mopo Sportilla on myös huolto sekä oma Team Mopo Sport niminen mopo endurance talli. Talli on voittanut Helsinki MopoGP:n mm. vuonna 2014.


title: Mopo Sport

text: Mopo Sport on tuonut maahan monia alan johtavia varaosa- ja viritysosamerkkejä, kuten italialaisia Dellorto kaasuttimia, Malossi viritysosia, Giannelli pakoputkia sekä espanjalaisia Metrakit viritysosia, GRO öljyjä ja voiteluaineita sekä NG jarrulevyjä.


title: Mopo Sport

text: Mopo Sportia on yhteiskunnallisessa keskustelussa pitkään syytetty mopojen virityskulttuurin tuomisesta Suomeen. Tekniikan Maailmassa (9/1988) toimittaja Martti Merilinna kirjoitti "Pienen empimisen jälkeen eri mopomerkkien maahantuojat sanoutuivat irti moisesta kuoleman kaupustelusta. Vantaalla toimiva varaosaliike on tällä hetkellä käytännöllisesti katsoen alansa ainoa ja voi hyvin. Nuorta, innostunutta asiakaskuntaa riittää." artikkelissaan otsikolla Tappajamopo, joka käsitteli kahden nuoren miehen kuolemaan johtanutta onnettomuutta.


title: Michael Wolgemut

text: Michael Wolgemut (myös "Wohlgemut" tai "Wohlgemuth") (1434–1519) oli saksalainen taidemaalari ja puupiirtäjä. Hän asui Nürnbergissä ja sai siellä taidekasvatusta isältään ja Hans Pleydenwurffilta. Pleydenwurffin tavoin Wolgemut omaksui flaamilaistaiteen lievästi karheasävyisenä mutta maneerista vapaana. Vuonna 1473 hän sai haltuunsa Pleydenwurffilta jääneen työpajan. Pajassa tehtiin paljon alttarikaappeja, joista yksi on vuosina 1476–1479 tehty Zwickaun Marian kirkon pääalttari sekä n. 2000 puupiirrosta H. Schedelin teokseen "Schatzbehalter" (1493). Wolgemutin oppilaana pajassa oli mm. A. Dürer. Zwickaun Marian kirkon pääalttarin ja "Schatzbehalterin" kuvituksen ohella Wolgemutin päätöihin kuuluu hänen yhdessä Pleydenwurffin kanssa tekemänsä kuvitus teokseen "Schatzbehalter".


title: Graham Sutherland

text: Graham Vivian Sutherland (1903–1980) oli brittiläinen taidemaalari ja graafikko, 1900-luvun merkittävimpiä brittiläisiä taiteilijoita. Uransa alussa hän toimi graafikkona ja myöhemmin teki surrealistisia maalauksia kivistä, kasveista ja eläimistä. 1940-luvulta alkaen Sutherland maalasi sota- ja hiilikaivosaiheisia teoksia ja psykologisia muotokuvia. Hänen tekemistään muotokuvista kuuluisimpia ovat Somerset Maughamin ja Winston Churchillin muotokuvat. Sutherland teki myös monumentaaliteoksia. Vuosina 1956–1962 hän teki Coventrin katedraaliin 22 · 13 neliömetrin kokoisen gobeliinin luonnostyön.


title: Jukka Nopsanen

text: Jukka Nopsanen (s. 1950, Helsinki) on suomalainen taidemaalari. Hän maalaa öljyvärimaalauksia, etenkin muotokuvia.


title: Jukka Nopsanen

text: Nopsanen opiskeli Taideteollisessa oppilaitoksessa vuosina 1969–1970 ja Suomen Taideakatemian koulussa 1970–1973. Hänestä tuli Taidemaalariliiton jäsen vuonna 1974. Nopsanen on osallistunut vuodesta 1970 noin 70 yhteisnäyttelyyn. Hänellä on ollut 1970-luvulta lähtien yksityisnäyttelyitä muun muassa Galleria Strindbergissä Helsingissä, Taidekeskus Mältinrannassa Tampereella ja Olkkalan kartanossa Vihdissä.


title: Jukka Nopsanen

text: Nopsasen teoksista julkisesti esillä ovat muun muassa Keskiviikkokerhon muotokuvat (1986) Helsingin Suomalaisessa Klubissa ja Pedersören kirkon alttarimaalaus (1991). Keskiviikkokerhon muotokuva on uusi versio Aarne Nopsasen teoksesta vuodelta 1959. Vanha teos oli siirretty pois Klubilta, joka halusi 110-vuotisjuhliensa kunniaksi tilalle uuden maalauksen. Pedersören kirkon alttarimaalaus ”Tidlös tid” kuvaa ehtoollisen asettamista, kuten kirkon edellisetkin alttarimaalaukset. Taulun kehykset ovat vuodelta 1705 ja Nopsasen teos on neljäs maalaus, mikä niihin on asetettu. Nopsanen on maalannut useita julkisia muotokuvia, muun muassa Rakennusliike Puolimatkan kokoelmiin kuuluvan kauppaneuvos Armas Puolimatkan muotokuvan (1988), Helsingin seudun yliopistollinen keskussairaalan kokoelmiin kuuluvan ylilääkäri Ilmo Louhimon muotokuvan (1991), professori Pekka Häyryn muotokuvan (1999) ja Urheiluopistosäätiön kokoelmiin kuuluvan ministeri Veikko Helteen muotokuvan. Nopsanen asuu Vihdissä ja on maalannut seinämaalaukset Nummelan terveyskeskukselle (1988), Nummelan koululle (1989) ja Nummelan Osuuspankille (1992). Lisäksi nummelalaisessa Päivölän virkistyskodissa on hänen teoksensa vuodelta 1999.


title: Jukka Nopsanen

text: Jukka Nopsasen vanhemmat olivat taiteilijat Aarne ja Maija Nopsanen.


title: Ulanhot

text: Ulanhot (, ) on piirikuntatason kaupunki Kiinan Sisä-Mongolian autonomisen alueen Hingganin liitossa. Se on Hingganin liiton päähallintopaikka. Kaupungin pinta-ala on 2 728 neliökilometriä ja väkiluku 327 081 (2010).


title: Ulanhot

text: Ulanhot on mongoliksi "punainen kaupunki". Aiemmin sen nimi oli Wangin Süm tai Wang-un Süme. Nimi oli kiinaksi Wangyehmiao tai Wangyemiao (). Ulanhot oli Sisä-Mongolian pääkaupunki vuosina 1947 - 1950.


title: Ulanhot

text: Kaupunkia palvelee Ulanhotin lentoasema (). Kotimaan reittejä on muun muassa Pekingiin ja Hohhotiin.


title: Manny Machado

text: Manuel Arturo "Manny" Machado (s. 6. heinäkuuta 1992 Hialeah, Florida) on yhdysvaltalainen baseballpelaaja. Hän pelasi vuosina 2012–2018 MLB-liigan Baltimore Oriolesissa, josta hän siirtyi kesken kauden 2018 Los Angeles Dodgersiin. Hänen pelipaikkansa on kolmosvahti.


title: Manny Machado

text: Machado teki MLB-debyyttinsä elokuussa 2012. Seuraavana vuonna, ensimmäisellä täydellä kaudellaan hän nousi yhdeksi sarjan parhaista pelaajista. Machado valittiin myös ensimmäistä kertaa un, jossa hän on pelannut myös vuosina 2015, 2016 ja 2018.


title: Tim Söderlund

text: Tim Söderlund (s. 23. tammikuuta 1998 Skellefteå, Ruotsi) on ruotsalainen jääkiekkoilija, joka edustaa SHL-joukkue Frölunda HC:tä. Hän on pelipaikaltaan keskushyökkääjä, mutta osaa pelata myös laidassa.


title: Tim Söderlund

text: Söderlund on Skellefteå AIK:n oma kasvatti. Hän siirtyi 14-vuotiaana Clemensnäs HC:n J18-junioreihin kaudeksi 2012–2013. Kaudeksi 2013–2014 Söderlund siirtyi Luleå HF:n J18-junioreihin. Hän oli J18 Elitissä joukkueen paras pistemies ja syöttäjä tehoilla 7+15=22. Söderlund vahvisti myös seuran U16-junioreita, joiden sisäisen maalipörssin hän voitti ja jakoi sisäisen pistepörssin voiton Jesper Junton kanssa tehoilla 5+3=8.


title: Tim Söderlund

text: Kaudeksi 2015–2016 Söderlund palasi kasvattajaseuraansa Skellefteå AIK:hon ja siirtyi seuran J20-junioreihin. Hän oli joukkueen paras maalintekijä ja neljänneksi paras pistemies tehoilla 21+18=39. Söderlund jakoi koko J20 SuperElitin maalipörssin kahdeksannen sijan Frölunda HC:n John Dahlströmin kanssa. Hän voitti myös Skellefteån sisäisen tehotilaston lukemalla +16. Söderlund voitti kauden päätteeksi J20 SuperElitin hopeaa. Hän debytoi myös Skellefteån SHL-joukkueessa, jossa Söderlund pelasi kahdeksan runkosarjaottelua ilman tehopisteitä. Vain 17-vuotias Söderlund teki SHL-debyyttinsä 10. joulukuuta 2015 Linköpings HC:tä vastaan. Varsinaisella SHL:n tulokaskaudellaan 2016–2017 hän teki 39 runkosarja-, yhdessä playoff- ja viidessä Mestarien liigan ottelussa tehot 3+4=7. Söderlund teki SHL-uransa avausmaalin 20. lokakuuta 2016 Örebro HK:ta vastaan.


title: Tim Söderlund

text: Chicago Blackhawks varasi Söderlundin neljännellä kierroksella 112. pelaajana . Kaudella 2017–2018 hän teki SHL:n runkosarjassa tehot 9+5=14 ja pudotuspeleissä neljä maalia. Söderlund voitti kauden päätteeksi SHL-hopeaa. Kaudeksi 2018–2019 hän siirtyi vuoden mittaisella sopimuksella Frölunda HC:hen.


title: Tim Söderlund

text: Söderlund pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Söderlund valittiin Kanadaa vastaan pelatun finaaliottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi hopeaan. Yhteensä Söderlund on pelannut 27 nuorten ja 23 poikien maaottelua.


title: Tim Söderlund

text: Elite Prospects -sivuston mukaan Söderlund on nopea luistelija, joka omaa korkean työmoraalin. Hän pelaa korkealla intensiteetillä ja tekee kohtalaisen hyvin pisteitä, mutta Söderlund soveltuu myös "roolipelaajaksi" alempiin ketjuihin. Söderlund karvaa aktiivisesti ja häntä luonnehditaan hyväksi joukkuepelaajaksi.


title: Joc Pederson

text: Joc Russell Pederson (s. 21. huhtikuuta 1992 Palo Alto, Kalifornia) on yhdysvaltalainen baseballpelaaja, joka pelaa MLB-liigan Los Angeles Dodgersissa. Hänen pelipaikkansa on keskikoppari.


title: Joc Pederson

text: Pederson teki MLB-debyyttinsä syyskuussa 2014. Hän teki seuraavalla kaudella läpimurtonsa, ja tuli valituksi myös un.


title: Joc Pederson

text: Juutalaistaustainen Pederson edusti Israelia vuoden 2013 World Baseball Classicin karsinnoissa.


title: Richard W. Thompson

text: Richard Wigginton Thompson (s. 9. kesäkuuta 1809 Culpeperin piirikunta, Virginia - k. 9. helmikuuta 1900 Terre Haute, Indiana) oli yhdysvaltalainen poliitikko. Hänet tunnetaan parhaiten virastaan Yhdysvaltain laivastoministerinä presidentti Rutherford B. Hayesin kabinetissa vuosina 1877-1880. Lisäksi hän toimi kahden kauden ajan Indianan edustajana Yhdysvaltain edustajainhuoneessa vuosina 1841-43 ja 1847-1849.


title: Richard W. Thompson

text: Yhdysvaltain sisällissodassa Thompson palveli Unionin armeijassa. Hän toimi sodan aikana omaa nimeään kantaneen tukikohdan komentajana sekä Terre Hauten alueen "Provost marshalina" eli sotilaspoliisiyksikön johtajana.


title: Bilal Boutobba

text: Bilal Boutobba (s. 29. elokuuta 1998 Marseille) on ranskalainen jalkapalloilija, pelipaikaltaan hyökkäävä keskikenttä tai laituri. Hän edustaa Ligue 1:ssä pelaavaa Olympique de Marseillea.


title: Bilal Boutobba

text: Boutobba teki debyyttinsä Marseillen edustusjoukkueessa vasta 16-vuotiaana joulukuussa 2014. Hänestä tuli samalla seurahistorian nuorin pelaaja.


title: Bilal Boutobba

text: Nuorisomaajoukkueissa Boutobba on edustanut kotimaataan Ranskaa. Halutessaan hän voi edustaa A-maajoukkuetasolla myös Algeriaa.


title: George W. McCrary

text: George Washington McCrary (29. elokuuta 1835 lähellä Evansvillea, Indianassa – 23. kesäkuuta 1890 St. Joseph, Missouri) oli yhdysvaltalainen republikaanipoliitikko. Hän toimi Iowan edustajana Yhdysvaltain edustajainhuoneessa vuosina 1869–1877. Tämän jälkeen McCrary toimi Yhdysvaltain sotaministerinä presidentti Rutherford B. Hayesin kabinetissa vuosina 1877–1879. Sotaministerinä McCrary veti viimeiset rekonstruktiota valvoneet joukot vanhoista etelävaltioista. Lisäksi hän lähetti sotilaita auttamaan suuren rautatielakon rauhoittamisessa sekä Meksikon vastaisen rajan tuntumassa riehuneiden ryöstäjien taltuttamisessa ja taisteli intiaaneja vastaan Yhdysvaltain länsiosissa.


title: George W. McCrary

text: Joulukuussa 1879 McCrarysta tuli liittovaltion oikeuslaitoksen tuomari, jolloin hän samalla luopui virastaan sotaministerinä. Viisi vuotta myöhemmin McCrary luopui tuomarinvirasta ja siirtyi Atchison, Topeka & Santa Fe Railroad -rautatieyhtiön lakiosaston johtajaksi. McCrary johti yhtiön lakiosastoa aina kuolemaansa 23. kesäkuuta 1890 asti.


title: Bronte Campbell

text: Bronte Campbell (s. 14. toukokuuta 1994 Blantyre, Malawi) on australialainen uimari. Hän edustaa brisbanelaista Indooroopilly Swim Club -seuraa ja on pituudeltaan 179 cm. Myös hänen sisarensa Cate Campbell on huippu-uimari.


title: Bronte Campbell

text: Campbellin eteläafrikkalaissyntyiset vanhemmat Jenny ja Eric Campbell asuivat aikoinaan kymmenen vuotta Malawissa, jossa neljä perheen viidestä tyttärestä syntyi. Perhe muutti Brisbaneen 2001 Jennyn odottaessa perheen nuorinta lasta. Simon Cusack alkoi valmentaa Bronte ja Cate Campbellia.


title: Bronte Campbell

text: Bronte Campbell saavutti junioreiden MM-kilpailuissa Limassa 2011 kultaa 50 metrin ja pronssia 100 metrin vapaauinnissa. Lontoon olympialaisissa 2012 hän sijoittui 50 metrin vapaauinnissa kymmenenneksi. Barcelonan MM-kilpailuissa 2013 hän sijoittui viidenneksi 50 metrin vapaauinnissa ja sai hopeaa 4 × 100 metrin vapaauintiviestissä.


title: Bronte Campbell

text: Campbell saavutti Glasgow'n Kansainyhteisön kisoissa 2014 kultaa 4 × 100 metrin vapaauintiviestissä ja 4 × 100 metrin sekauintiviestissä, jossa tosin ui vain alkuerissä. Lisäksi hän sai hopeaa 100 metrin vapaauinnissa ja pronssia 50 metrin vapaauinnissa. Saman kesän Tyynenmeren-mestaruuskilpailuissa hän voitti kultaa 4 × 100 metrin vapaauintiviestissä sekä sijoittui toiseksi 50 ja 100 metrin vapaauinneissa.


title: Bronte Campbell

text: Campbell saavutti Dohan lyhyen radan MM-kilpailuissa 2014 hopeaa 50 metrin vapaauinnissa ja 4 × 100 metrin sekauintiviestissä sekä sijoittui neljänneksi 100 metrin vapaauinnissa. Kazanissa 2015 hän voitti pitkän radan maailmanmestaruudet 50 metrin vapaauinnissa ajalla 24,12, 100 metrin vapaauinnissa ajalla 52,52 ja 4 × 100 metrin vapaauintiviestissä sekä sai pronssia 4 × 100 metrin sekauintiviestissä.


title: Bronte Campbell

text:
Campbell ui Rio de Janeiron olympialaisissa 2016 kolmannen osuuden Australian kultajoukkueessa 4 × 100 metrin vapaauintiviestissä. Lisäksi hän sijoittui neljänneksi 100 metrin ja seitsemänneksi 50 metrin
vapaauinnissa. Budapestin MM-kilpailuissa 2017 hän saavutti hopeaa naisten 4 × 100 metrin vapaauintiviestissä ja sekajoukkueiden 4 × 100 metrin sekauintiviestissä sekä pronssia naisten
4 × 100 metrin sekauintiviestissä. Lisäksi hän oli kuudes 50 metrin vapaauinnissa ja seitsemäs 100 metrin vapaauinnissa.


title: Bronte Campbell

text: Campbell saavutti Gold Coastin Kansainyhteisön kisoissa 2018 kultaa 100 metrin vapaauinnissa ajalla 52,27 ja 4 × 100 metrin vapaauintiviestissä sekä hopeaa 50 metrin vapaauinnissa.


title: Gérard Souzay

text: Gérard Souzay (oikealta nimeltään "Tisserand", 1918–2004) oli ranskalainen laulaja. Parhaiten hänet tunnettiin liedlaulajana. Hänen äänialansa oli baritoni. Souzay esitti hienostuneesti erityisesti saksalaista ja ranskalaista musiikkia ja oli yksi aikansa ihailluimmista liedlaulajista. Vuonna 1960 hän alkoi esiintyä oopperassa, varsinkin Mozart-rooleissa. Souzay konsertoi monessa maassa, Suomessa mm. Sibelius-viikon solistina.


title: Tyyppälänjärvi

text: Tyyppälänjärvi on järvi Jyväskylän Palokassa. Sen pinta-ala on 28,17 hehtaaria, suurin syvyys 7,8 metriä, keskisyvyys 2,77 metriä, tilavuus 779 600 kuutiometriä ja rantaviivan pituus 3,72 km ja pinnankorkeus merenpinnasta 105,7 m. Tyyppälänjärveen laskee ainakin Viitalampi, ja Tyyppälänjärvi laskee Karjujokea Heinälampeen. Tyyppälänjärven rannalla on seurakunnan maja.


title: Ensimmäinen yleinen torpparikokous

text: Ensimmäinen yleinen torpparikokous oli Tampereen työväentalolla 9.–12. huhtikuuta 1906 järjestetty valtakunnallinen torpparien ja maataloustyöväen kokous, jonka koollekutsujana toimi Suomen Sosialidemokraattinen Puolue. Kyseessä oli ensimmäinen kolmesta vuosina 1906–1910 pidetystä yleisestä torpparikokouksesta. Tampereen kokouksella oli suuri merkitys SDP:n kannalta, kun se onnistui liittämään puolueeseen valtaosan Suomen torppareista.


title: Ensimmäinen yleinen torpparikokous

text: Torpparikokoukseen osallistui 400 edustajaa 302 eri paikkakunnalta, jotka edustivat yhteensä yli 51 000 maanvuokraajaa ja muuta tilattomaan väestöön kuuluvaa maaseudun asukasta. Ennen Tampereen kokousta oli ympäri maata pidetty lukuisia paikallisia ja maakunnallisia torpparikokouksia, joissa esitettiin myös ajatus valtakunnallisen kokouksen järjestämisestä. Kun SDP:n johto havaitsi, että kokouksessa tultaisiin ottamaan esille sosialismin periaatteisiin kuulumaton ajatus yksityisestä maanomistuksesta, velvoitti se kaikki agitaattorinsa saapumaan paikalle kaatamaan ehdotuksen. Kokouksen kaikki alustajat olivat sosialidemokraatteja ja myös useat paikalliset torpparikokoukset olivat valinneet edustajikseen nimenomaan työväenliikkeen jäseniä. Tunnettuja osallistujia olivat muun muassa Ida Aalle, Tuomas Hyrskymurto, Aura Kiiskinen, Anders Käcklund, Vilho Lehokas ja Sandra Reinholdsson. Kun torpparikokous oli tiukasti puolueen käsissä, ratkesi periaatteellinen kysymys omistus- vai vuokraoikeudesta äänestyksessä ylivoimaisesti vakaan vuokraoikeuden hyväksi. Muutamat vastustajat olivat lähinnä Pohjanmaalta saapuneita kokousedustajia.


title: Ensimmäinen yleinen torpparikokous

text: Tampereella keskusteltiin alustavasti myös maanvuokraajien liiton perustamisesta, mutta lopulta merkittävimmäksi saavutukseksi jäi torpparien keskustoimikunnan perustaminen. Sen tehtävänä oli ohjata ja valvoa eri puolilla maata käynnistyneitä torpparilakkoja sekä toimia torppareiden välisenä yhdyssiteenä.


title: Ensimmäinen yleinen torpparikokous

text: Lisäksi kokous ehdotti säädettäväksi ns. viljelypakkoa, joka velvoittaisi kaikki maanomistajat luovuttamaan viljelemättömät maansa halukkaiden viljeltäviksi. Ehdotus koski yksityisten maanomistajien lisäksi esimerkiksi valtiota ja seurakuntia. SDP teki viljelyspakosta myöhemmin ehdotuksen eduskunnassa, mutta äänestyksessä se kaatui selkein lukemin. Muita vaatimuksia olivat muun muassa torpparivapautus perinnöllisen vuokraoikeuden pohjalta, torpparihäätöjen lakkauttaminen, uudet paremmat vuokrasopimukset, lyhyempi työaika sekä lisätyöpäivien poistaminen.


title: Ensimmäinen yleinen torpparikokous

text: Torpparikokouksen keskustoimikuntaan eli ns. torpparikomiteaan valittiin yhdeksän jäsentä, joista kokous valitsi viisi ja SDP:n puoluehallinto neljä. Keskustoimikunnan sihteeriksi asetettiin toimittaja Voitto Eloranta sekä asiamiehiksi Jussi Merinen (Länsi-Suomi) ja Heikki Jalonen (Itä-Suomi). Merinen edusti keskustoimikuntaa myös elokuussa 1906 Oulussa järjestetyssä SDP:n puoluekokouksessa.Maaliskuussa 1960 paljastettiin Tampereen työväentalon seinään kiinnitetty ensimmäisen torpparikokouksen muistolaatta.


title: Ensimmäinen yleinen torpparikokous

text: Ensimmäisen yleisen torpparikokouksen jälkeen Tampereella järjestettiin vielä kaksi muuta torpparikokousta. Toinen yleinen torpparikokous pidettiin 13.–17. tammikuuta 1908, jolloin edustettuina oli yli 62 000 tilattomaan väestöön kuuluvaa. Heistä varsinaisia torppareita oli 41 000. Se oli edellisen torpparikokouksen tavoin sosialidemokraattien johtama ja käytännössä kokonaan puolueen hallussa. Uusia päätöksiä ei juurikaan tehty, vaan tyydyttiin lähinnä vahvistamaan ensimmäisen torpparikokouksen esittämiä vaatimuksia.


title: Ensimmäinen yleinen torpparikokous

text: Vuoden 1910 torpparikokous järjestettiin 18.–20. huhtikuuta, jolloin keskustoimikunnan korvaajaksi perustettiin torppareiden oma keskusjärjestö Suomen Maanvuokraajain Liitto. Sille päätettiin perustaa myös paikallisosastot jokaiseen Suomen kuntaan. Maanvuokraajien Liiton ensimmäiseksi puheenjohtajaksi valittiin Penna Paunu.


title: HMS Venerable (1784)

text: HMS Venerable oli Britannian Kuninkaallisen laivaston vuonna 1784 vesillelaskettu Culloden-luokan 74-tykkinen kolmannen luokan linjalaiva.


title: HMS Venerable (1784)

text: Alus tilattiin 9. elokuuta 1781 Perry, Wells & Greeniltä Blackwallista. Sen köli laskettiin huhtikuussa 1782 ja alus laskettiin vesille 19. huhtikuuta 1784.


title: HMS Venerable (1784)

text: Vuonna 1797 alus oli amiraali Duncanin lippulaivana Camperdownin taistelussa. Alus haaksirikkoutui 24. marraskuuta 1804 Roundham Headin edustalla lähellä Torbayta.


title: Tehohoitolääketiede

text: Tehohoitolääketiede (usein "tehohoito") on lääketieteen osa-alue, jonka keskeisenä toiminta-ajatuksena on tilapäisen hengenvaaran torjunta. Tehohoitoa annetaan sairaalan teho-osastolla tai tehostetun valvonnan osastolla. Teho-osaston toiminnasta ja tehohoidosta vastaa alaan perehtynyt lääkäri, joka Suomessa on lähes poikkeuksetta anestesiologi eli anestesiologian ja tehohoidon erikoislääkäri. Tehohoidossa toimivalla lääkäri voi myös suorittaa tehohoitolääketieteen 2-vuotisen lisäkoulutusohjelman , joka on yliopistojen koordinoimaa koulutusta; lisäkoulutusohjelmassa voi kouluttautua myös muun soveltuvan erikoisalan lääkäri, kuten sisätautien tai kirurgian erikoislääkäri, mutta valtaosa tehohoitolääkäreistä on Suomessa kuitenkin anestesiologeja.


title: Tehohoitolääketiede

text: Tehohoidossa hoidetaan kaikkien kliinisten erikoisalojen potilaita, joiden katsotaan olevan tilapäisessä hengenvaarassa äkillisen sairastumisen tai loukkaantumisen vuoksi tai jotka tarvitsevat tilapäisesti tehostettua valvontaa vaikean sairauden pahenemisen uhan tai kirurgian jälkeen. Teho-osastolle ottamisesta päättää tehohoitolääkäri.


title: Tehohoitolääketiede

text: Tehohoito eroaa esimerkiksi tavanomaisesta sairaalan vuodeosaston hoidosta siten, että tehohoitoyksikössä on valmiudet kriittisesti sairastuneen potilaan tehostettuun peruselintoimintojen häiriöiden hoitoon ja valvontaan sekä jatkuvaan tarkkailuun. Potilaan hoidosta vastaa tehohoitolääkäri, mutta usein eri erikoisalat osallistuvat vaikeiden tehohoitopotilaiden hoitoon. Muita tehohoitopotilaan hoitoon keskeisesti osallistuvia ammattiryhmiä ovat mm. sairaanhoitajat ja fysioterapeutit.


title: Sami Orpana

text: Sami Orpana (s. 28. helmikuuta 1990) on suomalainen ampumahiihtäjä. Hän edustaa Lahden Hiihtoseuraa.


title: Sami Orpana

text: Orpana osallistui ampumahiihdon nuorten MM-kisoihin vuosina 2008, 2010 ja 2011. Vuoden 2015 universiadeissa hän oli yhteislähtökilpailussa yhdeksäs.


title: Sami Orpana

text: Ampumahiihdon maailmancupiin Orpana osallistui ensimmäisen kerran kaudella 2009–2010 ollen Holmenkollenissa pikakilpailun 85:s. Kaudella 2010–2011 hän kilpaili Oberhofin osakilpailussa. Seuraavan kerran Orpana osallistui maailmancupiin kaudella 2015–2016. Hänen paras sijoituksensa on 76:s Ruhpoldingin pikakilpailusta vuonna 2016.


title: Sami Orpana

text: Orpana on hiihtänyt myös IBU-Cupia.


title: HMS Venerable (1808)

text: HMS Venerable oli Britannian Kuninkaallisen laivaston vuonna 1808 vesillelaskettu Repulse-luokan 74-tykkinen kolmannen luokan linjalaiva.


title: HMS Venerable (1808)

text: Alus tilattiin 31. tammikuuta 1805 Thomas Pitcheriltä Northfleetistä. Sen köli laskettiin joulukuussa ja alus laskettiin vesille 12. huhtikuuta 1808. Valmistaja takiloi ja varusti aluksen vielä samana vuonna ja sen valmistuskustannukset olivat 64 318 puntaa ja varustamiskustannukset 26 484 puntaa.


title: HMS Venerable (1808)

text: Alus otettiin palvelukseen toukokuussa 1808 kontra-amiraali Sir Richard Strathanin lippulaivana päällikkönään Sir Home Popham. Aluksen päällikkyyden vastaanotti kesäkuussa tilapäisesti Andrew King. Alus osallistui vuonna 1809 Walcherenin operaatioihin. Vuonna 1810 alus oli kontra-amiraali Sir Thomas Williamsin lippulaivana Pohjanmerellä, ja se osallistui Espanjan pohjoisrannikon valvontaan ja 20. kesäkuuta Lequeiton taisteluun.


title: HMS Venerable (1808)

text: Alus siirrettiin satamapalvelukseen 1825 ja se romutettiin 1838.


title: Vanajaveden–Pyhäjärven alue

text: Vanajaveden–Pyhäjärven alue (vesistöaluetunnus 35.2) on Kokemäenjoen vesistössä sijaitseva ensimmäisen jakovaiheen alue. Se käsittää Kokemäenjoen vesistössä alueen, joka kerää vedet Tampereen, Nokian, Vesilahden, Pirkkalan, Lempäälän, Kangasalan, Valkeakosken, Akaan, Urjalan, Hattulan ja Hämeenlinnan kuntien alueilta ja laskee ne Nokian Nokianvirran kautta Kuloveteen, joka kuuluu Kokemäenjoen alueeseen (35.1) ja jonka laskujoki Kokemäenjoki laskee Porissa Selkämereen. Alue rajoittuu etelässä Miemalanselkään ja pohjoisessa Tammerkoskeen sekä Nokianvirtaan. Vesistön alueen alarajana on Melon voimalaitos, jonka yläpuolisen valuma-alueen pinta-ala on 17 073,13 neliökilometriä ja järvisyys 14,19 %.


title: Vanajaveden–Pyhäjärven alue

text: Längelmäveden–Hauhon reitti laskee alueeseen Valkeakosken kautta. Vanajavesi laskee Pyhäjärveen Lempäälän Herralanvuolteen ja Lempäälän kanavan kautta. Pyhäjärvi, joka sijaitsee Tampereen eteläpuolella, on koko alueen keskusjärvi. Se laskee Nokianvirran Melon voimalaitoksen kautta alapuoliseen Kuloveteen. Pohjoisen ja eteläisen reitin vesimäärät vastaavat hyvin toisiaan. Vanajaveden–Pyhäjärven alueen pinta-ala on 2 759,16 neliökilometriä ja alueen järvisyys on 14,44 %.


title: Vanajaveden–Pyhäjärven alue

text: Alla olevista järvien, jokien ja valuma-alueiden tiedoista suurin osa on tuotu Suomen ympäristö- ja paikkatietopalvelusta (SYKE) sekä Kansalaisen karttapaikasta.


title: Vanajaveden–Pyhäjärven alue

text: Alueen kaksi suurinta järveä ovat Pyhäjärvi ja Vanajavesi. Vanajaveden–Pyhäjärven alue (35.2) jakautuu yhdeksään toisen jakovaiheen osa-alueeseen. Nämä ovat:


title: Vanajaveden–Pyhäjärven alue

text: Järvireitin muut valuma-alueet laskevat


title: Vanajaveden–Pyhäjärven alue

text: Vanajaveden–Pyhäjärven alueelle pohjoisesta laskevat Näsijärven–Ruoveden alueen (35.3) vedet , joka muodostavat samalla niin sanotun Näsijärven reitin. Näsijärven–Ruoveden alueeseen yhtyvät pohjoisesta Ähtärin ja Pihlajaveden reittien valuma-alue (35.4) ja Keuruun reitin valuma-alue (35.6).


title: Vanajaveden–Pyhäjärven alue

text: Vanajaveden–Pyhäjärven alueella sijaitsee Vanajaveden reitin alkuosa, johon laskee loput reitin Vanajan reitin valuma-alueesta (35.8). Vanajaveden–Pyhäjärven alueeseen laskee koillisesta Längelmäveden ja Hauhon reittien valuma-alue (35.7).


title: Vanajaveden–Pyhäjärven alue

text: Pyhäjärven alueella on lähes sata järveä tai lampea. Pyhäjärven lähialueen ojat ovat lyhyitä ja niiden kautta laskevat vain pieniä järviä, joita on yli 30. Suurin niistä on Tottijärvi (69 ha). Laajanojan valuma-alue jää Pyhäjärvestä pohjoiseen Ylöjärven järviylängölle, missä siihen kuuluu 16 järveä. Tampereen etelä- ja kaakkoispuolelle jäävät Vihnusjärven valuma-alue, jossa on 7 järveä, Vihiojan valuma-alue, jossa on vain 3 järveä, ja Härmälänojan valuma-alue, jossa on 10 järveä. Pirkkalan luoteispuolelle laskee Sikojoki, jonka valuma-alueella sijaitsee 13 järveä. Vastinjoen valuma-alueella on vain yksi järvi.


title: Vanajaveden–Pyhäjärven alue

text: Alue koostuu kahdesta Vanajaveden lähialueesta, joita kutsutaan Vuolteen alueeksi (35.221) ja Jumusen–Rauttunselän alueeksi (35.222), sekä yhdestä Korentiojan valuma-alueesta (35.223). Vanajaveden lisäksi alueella on 13 järveä. Niistä huomattavimmat ovat Ahtialanjärvi (135 ha), Iso Savijärvi (68 ha) ja Rutajärvi (43 ha). Vanajavessä on kaksi suurta lahtea, jotka ovat verrattain suuria ja järvimäisiä. Ne ovat Lotilanjärvi ja Terisjärvi.


title: Vanajaveden–Pyhäjärven alue

text: Vanajanselän alue käsittää Vanaveden kaakkoisosan Akaasta ylöspäin ja Hämeenlinnasta Hiidenjoen suulta alaspäin, sekä järven lähiympäristön pienet ojat valuma-alueineen. Vanajanselän alue muodostaa oman kokonaisuuden, jota on jatkettu Merevenselän ja Hämeenlinnan alueilla. Vanajanselkään laskee Rompainojan valuma-alue, jossa sijaitsee esimerkiksi Jouttijärvi. Suuria järviä sijaitsee Katumajärven valuma-alueella, jossa ovat Katumajärvi ja Kankaistenjärvi. Sen laskujoki Kutalanjoki laskee Hiidenjoen suuhun Hämeenlinnassa. Pohjoiselta puolelta Vanajanselkään laskee vielä suurehko Lehijärven laskuoja.


title: Vanajaveden–Pyhäjärven alue

text: Valuma-alue pinta-ala on 86 km² ja se koostuu Moisionjoen ympäristön valuma-alueesta ja sen viereisestä Kylälammin laskuojan valuma-alueesta. Valuma-alue on jaettu Moisionjoen alaosan alueeseen (35.241), jossa on 6 järveä (mukaan lukien Kylälammi) ja yläjuoksulla olevaan Höytämönjärven valuma-alueeseen (35.242), jossa on vielä yli 20 järveä. Valuma-alueen laskujoki on Moisionjoki, joka laskee Ruotasjärvestä. Tätä järveä suurempi on Höytämönjärvi, joka kokoaa valuma-alueen järvien laskuojia eniten ja se ansaitseekin alueen pääjärven nimikkeen. Alueen suurimmat järvet ovat Höytämönjärvi (201 ha), Särkijärvi (145 ha) ja Hervantajärvi (83 ha).


title: Vanajaveden–Pyhäjärven alue

text: Myllyojan valuma-alue on varsin pieni (62 km²) ja se sijaitsee Lempäälän, Kangasalan ja Valkeakosken välissä. sen suurimmat järvet ovat Mäyhäjärvi (209 ha), Tervajärvi (126 ha) ja Iso Kausjärvi (62 ha). Sen eteläosa muodostuu peltojen savikoista ja pohjoisosa moreenipohjaisista metsämaista. Aluetta halkoo yksi pääoja, johon kaikki 18 järveä ja lampea laskevat. Myllyoja itse laskee Ahtialanjärveen, joka sijaitsee Vanajaveden Herralanvuolteen sivussa.


title: Vanajaveden–Pyhäjärven alue

text: Valuma-alue on varsin pieni. Se muodostuu Oikolanjoesta, joka alkaa Äimäjärvestä ja laskee Vanajaveteen. Äimäjärveen laskee pieniä ojia, joiden latvoilla sijaitsee muutamia järviä. Näitä ovat esimerkiksi Alisen Savijärvi ja Ylisen Savijärvi sekä Keihäsjärvi ja Murhalammi.


title: Vanajaveden–Pyhäjärven alue

text: Lontilanjoki muuttaa nimeään alajuoksullaan Nahkialanjoeksi. Sen valuma-alue on verraten pieni ja se halkoo lähinnä peltoalueita. Sen suurimmat järvet ovat Ojajärvi (eteläinen) ja Ojajärvi (pohjoinen) sekä Ahvenuslammi.


title: Vanajaveden–Pyhäjärven alue

text: Valuma-alue syntyy Tarpianjoen ympärille. Joki haarautuu yläjuoksulla, mutta haarojenkin nimet ovat Tarpianjoki. Valuma-alueen alaosa alkaa Jalannista, jonka yläpuolella lännestä yhtyy Lumijoen valuma-alue. Sen suurimmat järvet ovat Lumijärvi, Ameenjärvi ja Pynnänjärvi. Tarpianjoen läntinen haara alkaa Kortejärvestä ja sen yläpuolella olevasta valuma-alueen suurimmasta järvestä Rutajärvestä. Nämä kokoavat valuma-alueen vedet itseensä. Etelästä siihen laskee Nuutajärven laskujoki. Nuutajärveen laskevat muun muassa Valajärvi ja Särkijärvi. Rutajärven itärantaan laskee Kolkanjoki, jonka valuma-alueella sijaitsevat Kokonjärvi ja Hirsijärvi. Tarpianjoen itäinen haara alkaa Lintumaanjärvestä ja Kallijärvestä, joita kohdellaan yhtenä järvenä. Haaran yläjuoksulle laskee Kokkijärven laskuoja. Lintumaanjärvi-Kallijärveen laskevat Tyvijärvi ja Ahlajärvi. Latvavesiä ovat vielä Kotkajärvi, Uurtaanjärvi ja Hietajärvi.


title: Vanajaveden–Pyhäjärven alue

text: Koskenjoen valuma-alueen laskujoki Koskenjoki laskee Pyhäjärven eteläosiin Mantereenjärvi nimiseen lahteen. Valuma-alueen pinta-ala on 77,8 km² ja sen järvisyys on 5,2% . Valuma-alueella on 17 järveä tai lampea, joista suurimmat muodostavat järvien ketjun Koskenjoen yläjuoksulla. Valuma-alueen suurin järvi on Iso Arajärvi (176 ha).


title: Vanajaveden–Pyhäjärven alue

text: Jääkauden loppupuolella mannerjäätikön reunan peräännyttyä seudun pohjoispuolelle Itämeren vesi peitti Pyhäjärven ja Vanajanveden altaat sekä niiden ympäristöt. Vesi ulottui noin 80 metriä Pyhäjärven ja 65 metriä Vanajaveden nykypinnan yläpuolelle. Maankohoamisen seurauksena ympäristön pinnanmuodot nousivat ylemmäksi ja korkeimmat kohdat nousivat viimein vedenpinnan yläpuolelle. Sinne, missä oli syvempää kuin muualla, muodostui merenlahti, joka myöhemmin kuroutui järveksi. Vanajaveden osalta tämä tapahtui noin 9 400 vuotta sitten ja Pyhäjärven osalta noin 9 000 vuotta sitten. Kuroutumishetkestä alkaen järvien laskukynnykset ovat sijainneet nykyisillä paikoillaan Nokianvirran ja Hiidenvuolteen uomissa. Maankohoaminen oli järvien luoteispäissä nopeampaa kuin kaakkoispäissä, joten järvialtaat kallistuivat kaakkoon päin. Kallistumiset tapahtuivat poispäin laskukynnyksistä, jolloin vedenpinnat kohosivat lähes järvien koko alueilla. Voimakkainta vedennousu oli järven eteläpäissä, missä vedenpinta nousi useita metrejä. Samalla, kun vedenpinnat nousivat, laajenivat järviallaat etelän suuntaan ja tässä hitaassa tulvassa syntyivät sekä Vesilahden ja Lempäälän matalat selät Pyhäjärveen että Vanajavedenselkä.


title: Vanajaveden–Pyhäjärven alue

text: Aluksi Vanajaveden laskujoki laski Pyhäjärven kohdalla merenlahteen lyhyttä jokea myöten. Pyhäjärven synnyttyä noin 400 vuotta myöhemmin alkoi sen vedenpinta nousta vuosituhansien ajan niin, että Vanajaveden laskujoki lyheni nykyiseksi vuolteeksi Lempäälän kohdalle.


title: Vanajaveden–Pyhäjärven alue

text: Kuroutumisajankohdan aikoina Längelmäveden, Roineen ja Mallasveden järvivedet laskivat todennäköisesti Pyhäjärven koillisosaan Kaukajärven kautta Viinikanlahteen. Tämä virtausuoma kuivui, kun uusi virtausuoma aukesi Valkeakoskelle 7 500 vuotta sitten. Näsijärvi ei aluksi laskenut Pyhäjärveen vaan pohjoiseen Lapuanjokea myöden. Maan kallistumisen vuoksi Näsijärven eteläpää alkoi tulvia Pispalanharjun reunan yli ja puhkaisi Tammerkosken harjun matalimpaan kohtaan. Puhkeaminen on ollut raju, koska Näsijärven vedenpinta aleni pari metriä ja Pyhäjärven kohosi pari metriä ja tulva hukutti alleen matalia rantoja ja soita. Soille kertyneiden lietteet ovat kerrostuneet turpeen sisälle, ja niistä on kyetty ajoittamaan puhkeamisajankohta noin 7 500 vuotta sitten.


title: Vanajaveden–Pyhäjärven alue

text: Alue on ollut asuttu jo Suomen esihistoriassa. Pyhäjärven pohjoisimman kiintopisteen Tampereen lisäksi sen vaikutuspiirissä ovat olleet itäpuolella vanhoista asutuksista muun muassa Messukylä, Pirkkala ja Lempäälä, länsipuolella Nokia, Tottijärvi ja Vesilahti. Vanajaveden asutuksia ovat muun muassa Lempäälä, Viiala, Toijala, Kalvola, Sääksmäki, Tyrväntö, Hattula ja Vanaja.


title: Vanajaveden–Pyhäjärven alue

text: Osana Kokemäenjoen vesistön tulvasuojelua joessa suoritettiin jo 1700-luvulla mittavia joenperkauksia ja ruoppauksia. Vuonna 1771–1773 niitä suoritettiin muun muassa myös Nokian virroissa. Kosken perkaukset vaikuttivat siihen, että vesi pääsi kulkemaan helpommin alavirtaan päin ja samalla Pyhäjärven vedenpinta aleni. Tulvat kuitenkin lisääntyivät joen alajuoksulla ja eräiden vaikeiden keväiden jälkeen alettiin rakentamaan vesistön yläjuoksuille kanavapatoja. Vuonna 1866–1868 rakennettiin Valkeakoskelle Iso-Längelmäveden ja Vanajaveden välille kanava ja vuonna 1873 Vanajaveden ja Pyhäjärven välille Lempäälän kanava.


title: Vanajaveden–Pyhäjärven alue

text: Vesistöalue on säännöstelty. Pohjoisessa vedenkulkua säädellään Nokianvirran ja Tammerkosken voimalaitoksissa. Nokianvirrassa sijaitseva Melon voimalaitos säännöstelee vedenkulkua epäsäännöllisillä ja voimakkailla toimenpiteillä. Tämä aiheuttaa suuria virtaaman vaihteluita Nokianvirrassa. Etelässä vedenpintojen korkeutta säännöstellään Herralanvuolteen padolla ja joskus Lempäälän kanavan avulla. Myös Lempäälän kanavan läheisyydessä esiintyy voimakkaita virtaamavaihteluita. Vanajaveden säännöstelyllä on kielteisiä vaikutuksia, koska monien rehevien ja matalien lahtien umpeenkasvu on kiihtynyt.


title: Vanajaveden–Pyhäjärven alue

text: Voimalaitossäännöstelyssä pyritään käyttämään vesivoimaa arkipäivisin ja vähentämään sitä öisin ja viikonloppuisin. Lisäksi vettä varastoidaan järvialtaisiin syksyisin ja keväisin käytettäväksi talvella, kun energiantarve on suurinta. Säännöstelyn vuoksi vedenpinnat vaihtelevat näiden toimien mukaan siten, että suurimmat virtaamat ovat olleet talvella aiempaa suurempia ja vastaavasti kesällä pienempiä kuin muutoin. Melon voimalaitoksella keskivirtaama vaihtelee 300–400 m³/s, mutta energiantuotannon säännöstelyn vuoksi vedenkulku voi olla vuorokausiakin pysähdyksissä.


title: Vanajaveden–Pyhäjärven alue

text: Säännöstelyluvissa järvien vedenpinnan korkeuksille on määritetty normaalioloissa sitovat ylä- ja alarajat. Pyhäjärven vedenpinnan korkeus on keskimäärin 77,2 metriä merenpinnan yläpuolella (mpy) vaihteluvälin ollessa 75,82–77,37 metriä mpy. Lempäälän eteläpuolella Korteselän kapeikossa vedenpinnan keskikorkeus on 79,3 metriä mpy ja siellä on vaihteluväli 78,00–79,80 metriä mpy. Vanajavedellä Vanajanselällä vedenpinnan keskikorkeus on 79,4 metriä mpy, mutta vaihteluväli on sama kuin Korteselällä.


title: Vanajaveden–Pyhäjärven alue

text: Padot ja voimalaitokset estävät kalojen liikkumista. Edellisten lisäksi on vielä muitakin patoja. Lempäälässä sijaitsee Myllyojassa pato, Tarpianjoessa sijaitsee Kortejärvellä pato ja vielä Oikkolanjoessa on pato.


title: Vanajaveden–Pyhäjärven alue

text: Pyhäjärven alapuolisen vesistön laskujoki Kokemäenjoki oli 1960–1980-luvuilla yksi Suomen kuormitetuimmista vesistöistä. Pyhäjärven muista vesistöistä keräämät ja siihen lasketut päästöt olivat yhdessä joenvarren päästöjen kanssa Kokemäenjoen alennustilan aiheuttajat. Viime vuosikymmeninä on kaikilla osa-alueilla tapahtunut huomattavia parannuksia, mutta luonnon tila paranee aiemmasta tilastaan pitemmällä viiveellä.


title: Vanajaveden–Pyhäjärven alue

text: Näsijärvestä Tammerkosken kautta laskevat vedet ovat hieman puhtaamat kuin Pyhäjärven vesi, koska sitä rasittavat Tampereen Viinikanlahden (200 000 asukasta) ja Raholan (60 000 asukasta) jätevedenpuhdistamojen päästöt. Pyhäjärven vedet eivät ole varsinaisesti reheviä, mutta niiden ravinnepitoisuuksissa on normaalia korkeampia arvoja. Vanajaveden suunnasta tulevat vedet saavat matkallaan pohjoiseen lisäkuormitusta sekä Lempäälästä ja Vesilahdelta että Pyhäjärveä ympäröivien maatilojen hajakuormituksesta. Täällä Pyhäjärvi on selvästi rehevöitynyt. Vanajaveden pohjoisosiin laskee Urjalan, Toijalan ja Valkeakosken jätevesipuhdistamojen vedet ja Valkeakosken teollisuuden puhdistetut jätevedet. Etelästä siihen saadaan kauempaa Hämeenlinnasta yhdyskunta- ja teollisuuspäästöjä. Vanajavesi on maatalousvaltaista seutua ja suuri osa sen hajakuormituksesta on maatilojen aiheuttamaa. Miemalanselältä Vanajavedelle olevalla alueella esiintyy kesäisin leväkukintoja. Kun pohjoisesta ja etelästä tulevat vedet sekoittuvat Nokianvirran kohdalla, virtaa Kokemäenjoen alajuoksulle lievästi rehevöityneen järven vettä. Näiden lisäksi Nokianvirtaan päästetään vielä Kullaanvuoren (26 900 asukasta) jätevesipuhdistamon jätevedet.


title: Vanajaveden–Pyhäjärven alue

text: Järvien tilaan on vaikuttavat vielä nykyäänkin aiempien vuosikymmenten teollistuminen ja tehomaatalous, koska niiden tuottamia ravinteita makaa järvien sedimenteissä ja ne aiheuttavat jatkuvasti sisäistä kuormitusta. Noin 40% alueella tutkituista järvistä luokiteltiin ekologisen tilansa vuoksi hyvää alemmalla arvosanalla ja saman arvosanan saivat 84% alueella luokitelluista joista. Heikoimmat arvosanat saivat Pyhäjärven suljetut lahtialueet, Nuutajärvi, Äimäjärvi ja alue Lepaanvirta-Miemalanselkä.


title: Vanajaveden–Pyhäjärven alue

text: Sameavetisenä järvenä on Vanajavesi maan parhaita luontaisia kuhavesiä. Lisäksi Pyhäjärven–Vanajaveden alueella esiintyy Kokemäenjoen vesistön tapaan luonnonvaraisena toutainta, ja täällä sen kantaa tuetaan kalaistutuksin.


title: Annelies Törös

text: Annelies Törös (s. 6. maaliskuuta 1995 Antwerpen) on belgialainen missi ja vuoden 2015 Miss Belgia. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hänen äitinsä on belgialainen ja isä unkarilainen.


title: Meritiedustelupataljoona

text: Meritiedustelupataljoona (MERITIEDP) on Suomen merivoimien rannikkojoukkoja kouluttava Rannikkoprikaatin joukkoyksikkö Kirkkonummen Upinniemessä. Pataljoonan komentaja on komentaja Petri Ilvesaro. Siihen kuuluvat Meritiedustelukomppania (MERITIEDK), Sukeltajakoulu (SUKK) ja Erikoistoimintaosasto (ETO).


title: Meritiedustelupataljoona

text: Meritiedustelupataljoona perustettiin uutena joukkoyksikkönä 1. tammikuuta 2015 osana puolustusvoimauudistusta. Siihen yhdistettiin aiemmin 5. miinalaivueeseen kuuluneet Erikoistoimintaosasto ja Sukeltajakoulu sekä Kotkan rannikkopataljoonassa vuoden 2013 loppuun asti toiminut meritiedustelukoulutus.


title: Meritiedustelupataljoona

text: Pataljoona vaalii merivoimien sukeltaja-, muun erikoisjoukko- ja meritiedustelukoulutuksen perinteitä. Pataljoonan perinnepäivä on 3. toukokuuta. Tuona päivänä vuonna 1954 alkoi merivoimien ensimmäinen sukeltajakurssi. Pataljoonan lippu, jonka suunnitteli Tatu Vartiainen, naulattiin ja vihittiin käyttöön 30. huhtikuuta 2015. Lipussa on tummansinisellä pohjalla kultainen atrainta kannatteleva merikotka.


title: Meritiedustelupataljoona

text: Meritiedustelupataljoonan ensimmäinen komentaja oli komentaja Misa Kangaste.


title: Meritiedustelupataljoona

text: Meritiedustelukomppaniassa on neljä joukkuetta, ja se kouluttaa varusmiehistä rannikko- ja saaristoalueella tapahtuvan tiedustelun, valvonnan ja tulenjohdon osaajia.


title: Meritiedustelupataljoona

text: Sukeltajakoulu vastaa puolustusvoimien sukeltajakoulutuksesta. Varusmiehistä se kouluttaa vuorovuosin taistelu- ja raivaajasukeltajia. Sukeltajakoulun varusmiespalvelukseen haetaan erillisellä hakemuksella ja valinnat tehdään kaksivaiheisen valintakokeen kautta.


title: Meritiedustelupataljoona

text: Erikoistoimintaosasto kouluttaa palkatusta henkilökunnasta merivoimien erikoisjoukkoja. Se vertautuu maavoimien Utin jääkärirykmentin Erikoisjääkäripataljoonan Erikoisjääkärikomppaniaan. Molempien sotilaat saavat peruskoulutuksen puolustusvoimien erikoisjoukkokurssilla ennen omaan puolustushaaraan painottuvaa jatkokoulutusta.


title: Sinivalohoito

text: Sinivalohoito on hoitomuoto, jossa iho altistetaan siniselle valolle. Vuodesta 2014 eteenpäin psoriasis-potilailla on ollut mahdollisuus hoidattaa psoriasistaan sinisellä valolla. Tutkimuksessa ollaan osoitettu että psoriasista voidaan tehokkaasti hoitaa valolla, jonka aallonpituus on 453nm. Täma johtunee sinisen valon ominaisuuksista, jotka hillitsevät ihosolujen (sarveissolujen) kiihtynyttä lisääntymistä, mikä aiheuttaa psoriasiksen oireita. Lisäksi sininen valo vähentää psoriasikseen liittyvää ihon tulehtuneisuutta. UV-säteetön sininen valo on saatavilla kannettavan lääkinnällisen laitteen muodossa, joka ei käytä mitään kemiallisia aineita.


title: Ashley Rickards

text: Ashley Rickards (s. 4. toukokuuta 1992) on yhdysvaltalainen näyttelijä, joka on tullut tunnetuksi Jenna Hamiltonin roolista televisiosarjassa "Awkward" ja Samantha "Sam" Walkerin roolista televisiosarjassa "Tunteet pelissä".


title: Ashley Rickards

text: Rickarsin läpimurtorooli oli vuoden 2011 indie-elokuvassa "Fly Away", jossa hän esitti autistista tyttöä. Hän sai roolista parhaan roolisuorituksen palkinnon saman vuoden Arizonan filmifestivaaleilla.


title: Mehän rakastimme toisiamme niin paljon

text: Mehän rakastimme toisiamme niin paljon () on vuonna 1974 ensi-iltansa saanut italialainen draamakomedia, jonka on ohjannut Ettore Scola. Se sai ranskalaisen César-palkinnon parhaasta vieraskielisestä elokuvasta vuonna 1977.


title: Mehän rakastimme toisiamme niin paljon

text: Cameoroolin omana itsenään tekevät elokuvassa muun muassa elokuvaohjaajat Vittorio de Sica ja Federico Fellini, näyttelijä Marcello Mastroianni sekä tv-juontaja Mike Bongiorno.


title: Mehän rakastimme toisiamme niin paljon

text: Elokuva sai Suomessa ensi-iltansa vasta 1983. Kymmenestä suomalaisesta ensi-iltakriitikosta kaksi antoi elokuvalle kolme tähteä, neljä kaksi tähteä ja kaksi yhden tähden, keskiarvona 2,13 tähteä neljästä. Elokuva sai Suomen teatterikierroksellaan 3 284 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 159.


title: Natsumi Hoshi

text: Natsumi Hoshi (, s. 21. elokuuta 1990 Koshigaya, Saitaman prefektuuri) on japanilainen perhosuinnin maailmanmestari ja olympiamitalisti. Hän edustaa Swimming Daikyo SS -seuraa ja on pituudeltaan 163 cm.


title: Natsumi Hoshi

text: Hoshi sijoittui 2008 Pekingin olympialaisissa 200 metrin perhosuinnissa kymmenenneksi. Aasian kisoissa Kantonissa 2010 hän sai samassa lajissa hopeaa ajalla 2.07,96. Shanghain MM-kilpailuissa 2011 hän sijoittui 200 metrin perhosuinnissa neljänneksi ja Shenzhenin universiadeissa toiseksi.


title: Natsumi Hoshi

text: Hoshi saavutti Lontoon olympialaisissa 2012 pronssia 200 metrin perhosuinnissa ajalla 2.05,48. Barcelonan MM-kilpailuissa 2013 hän oli samalla matkalla neljäs. Tyynenmeren-mestaruuskilpailuissa Gold Coastissa 2014 hän sai 200 metrin perhosuinnissa hopeaa. Saman vuoden Incheonin Aasian kisoissa hän saavutti kultaa 4 × 100 metrin sekauintiviestissä ja hopeaa 200 metrin perhosuinnissa ajalla 2.08,04.


title: Natsumi Hoshi

text: Hoshi voitti 200 metrin perhosuinnin maailmanmestaruuden Kazanissa 2015 ajalla 2.05,56. Hän sai Rio de Janeiron olympialaisissa 2016 samassa lajissa pronssia ajalla 2.05,20 ja sijoittui 100 metrin perhosuinnissa 11:nneksi.


title: Paris School of Business

text: Paris School of Business (ennen ESG Management School) on eurooppalainen kauppakorkeakoulu, joka toimii Pariisissa ja Rennessa. PSB perustettiin Ranskassa vuonna 1974.


title: Paris School of Business

text: PSB:llä on kaksi kansainvälistä akkreditointia (AMBA ja CGE). Koulun merkittäviin alumneihin lukeutuvat muun muassa Franck Louvrier (CEO Publicis Events) ja Vianney (Laulaja).


title: Jacob Tremblay

text: Jacob Tremblay (s. 5. lokakuuta 2006 Vancouver, Brittiläinen Kolumbia, Kanada) on kanadalainen näyttelijä, joka tunnetaan erityisesti roolistaan elokuvassa "Room" (2015). Hän voitti kyseisestä suorituksestaan parhaan nuoren näyttelijän Critics’ Choice -palkinnon, ja oli ehdolla parhaan miessivuosan SAG-palkintoon.


title: Karlie Kloss

text: Karlie Kloss (3. elokuuta 1992, Chicago) on yhdysvaltalainen malli. Vuosina 2013–2015 hän kuului Victoria’s Secret-malliston esittelijöihin, niin sanottuihin Victoria’s Secretin enkeleihin.


title: Karlie Kloss

text: Kloss on opiskellut vuonna 2014 tietokoneohjelmointia Flatiron Schoolissa ja innostui alasta niin paljon, että päätti myöntää kouluun stipendejä nuorten naisten ohjelmointikursseille. Tämän jälkeen hän perusti koulusta erillisen "Kode with Klossy" -ohjelman, joka järjestää 13–18-vuotiaille tytöille ohjelmointileirejä isoissa kaupungeissä ympäri Yhdysvaltoja.


title: Voinosalo

text: Voinosalo () on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä Tolbovkajoen yläjuoksulla kolme kilometriä Kattilan taajamasta etelään. Kylässä on 25 asukasta (vuonna 2010).


title: Voinosalo

text: Voinosalon luota on löydetty keskiaikainen asuinpaikka, hautakumpuja ja kiviristejä. Hautojen esineistö viittaa slaavilaiseen asutukseen. Toldogan vatjalaispogostaan kuulunut kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli yksi alueen raudantuotannon keskuksista.


title: Voinosalo

text: Peter von Köppenin mukaan Voinosalon asukkaat olivat venäläisiä, jotka kuuluivat Kattilan ortodoksiseen seurakuntaan. Kylän talonpojat olivat 1860-luvulle saakka tilanomistajan maaorjia. Sen jälkeen he kuuluivat kyläkuntana Kattilan volostiiin. Vuonna 1899 kylässä oli 82 taloutta ja 410 asukasta, joista viisi oli ”sekoittuneita” ja loput venäläisiä. Neuvostoaikana Voinosalo kuului Suuren-Rutjan ja vuodesta 1954 lähtien Kattilan kyläneuvostoon.


title: Sokerideittailu

text: Sokerideittailu eli sugardating on molempia osapuolia hyödyttävä suhde. Yleensä kyse on vanhemman miehen (sugar daddy) ja nuoremman naisen (sugar babe) välisestä suhteesta, jossa mies tukee naista taloudellisesti. Kyse voi olla esimerkiksi puhelinlaskun tai vuokran maksamisesta, yhteisestä lomamatkasta tai lahjojen antamisesta. Myös vanhemman naisen (sugar mama) ja nuoremman miehen (toy boy) sekä sugardaddyn ja toy boyn väliset suhteet ovat yleisiä. Sokerideittailua on kutsuttu myös "prostituution harmaaksi alueeksi", sillä joissakin tapauksissa seksin myyminen on osa sokerideittailua.


title: Sokerideittailu

text: Pohjoismaissa sokerideittailu on ollut erityisen suosittua Tanskassa, jossa sokerideittisivustoilla on ainakin 45 000 jäsentä. Britanniassa ja Yhdysvalloissa sokerideittailu on ollut opiskelijoiden keino ansaita lisärahaa, sillä lukukausimaksut ovat näissä maissa hyvin korkeat. Sokerideittailu on kasvava ilmiö myös Suomessa.


title: Sokerideittailu

text: "Sugar daddy" on mieshenkilö, joka tukee taloudellisesti treffikumppaniaan tai partneriaan. Kyse voi olla vaikka puhelinlaskun tai vuokran maksamisesta, illallisesta, yhteisestä lomamatkasta tai jatkuvasta rahallisesta tuesta. Stereotyyppinen sugar daddy on vanhempi mies, joka on ehtinyt luoda uraa ja kerätä omaisuutta.


title: Sokerideittailu

text: Sugar daddyn hemmottelemaa nuorempaa naista kutsutaan sugar babeksi (tai sugarbeiksi) ja nuorempaa miestä toy boyksi. Naispuolista sugardaddyä kutsutaan sugar mamaksi.


title: Sokerideittailu

text: Ilmiötä kutsutaan sokerideittailuksi eli sugardatingiksi.


title: Sokerideittailu

text: "Sugar babe" (tai sugarbeibi) on nainen, joka tapailee sugar daddyä. Sugar daddy tukee sugar babea taloudellisesti, joko suoraan antamalla rahaa tai ostamalla lahjoja tai lomareissuja. Miespuolista sugar babea kutsutaan toy boyksi ja naispuolista sugar daddystä käytetään nimitystä sugar mama.


title: Sokerideittailu

text: Ilmiötä kutsutaan sokerideittailuksi eli sugardatingiksi. Britanniassa ja Yhdysvalloissa sokerideittailu on ollut opiskelijoiden keino ansaita lisärahaa, sillä lukukausimaksut ovat näissä maissa hyvin korkeat.


title: Sokerideittailu

text: Ylen MOT:n ja A-Studion vuonna 2018 tekemän selvityksen mukaan sokerideittailun ohessa käydään usein avointa seksikauppaa.


title: Kanako Watanabe

text: Kanako Watanabe (, s. 15. marraskuuta 1996 Tokio) on japanilainen rintauinnin maailmanmestari. Hän on pituudeltaan 164 cm.


title: Kanako Watanabe

text: Watanabe saavutti junioreiden MM-kilpailuissa Limassa 2011 kultaa 200 metrin rintauinnissa ja 4 × 100 metrin sekauintiviestissä sekä hopeaa 100 metrin rintauinnissa. Lontoon olympialaisissa 2012 hän sijoittui 200 metrin rintauinnissa 14:nneksi. Saman vuoden lyhyen radan MM-kilpailuissa Istanbulissa hän sai pronssia 200 metrin rintauinnissa ajalla 2.19,39. Barcelonan MM-kilpailuissa 2013 hän oli samalla matkalla yhdestoista.


title: Kanako Watanabe

text: Watanabe voitti 2014 Tyynenmeren-mestaruuskilpailuissa Gold Coastissa 200 metrin rintauinnin ja sijoittui toiseksi 100 metrin rintauinnissa. Incheonin Aasian kisoissa hän saavutti kultaa 200 metrin rintauinnissa ja 4 × 100 metrin sekauintiviestissä sekä hopeaa 100 metrin rintauinnissa, 200 metrin sekauinnissa ja 4 × 100 metrin vapaauintiviestissä. Dohan lyhyen radan MM-kilpailuissa hän saavutti kultaa 200 metrin rintauinnissa ajalla 2.16,92 ja pronssia 4 × 100 metrin sekauintiviestissä..


title: Kanako Watanabe

text: Watanabe voitti 200 metrin rintauinnin maailmanmestaruuden Kazanissa 2015 ajalla 2.21,15, sai hopeaa 200 metrin sekauinnissa ajalla 2.08,45 ja sijoittui neljänneksi 100 metrin rintauinnissa. Rio de Janeiron olympialaisissa 2016 hän karsiutui 100 ja 200 metrin rintauinnin välierissä. Taipein universiadeissa 2017 hän voitti kultaa 100 ja 200 metrin rintauinnissa sekä 4 × 100 metrin sekauintiviestissä. Jakartan Aasian kisoissa 2018 hän voitti kultaa 200 metrin rintauinnissa ajalla 2.23,05.


title: Fluometuroni

text: Fluometuroni (CHNOF) on ureajohdannaisiin kuuluva orgaaninen yhdiste. Yhdistettä voidaan käyttää maataloudessa herbisidinä.


title: Fluometuroni

text: Huoneenlämpötilassa fluometuroni on väritöntä tai valkoista kiteistä ainetta. Yhdiste liukenee veteen vain hyvin niukasti, mutta liukenee useisiin orgaanisiin liuottimiin kuten etanoliin, isopropanoliin, asetoniin, dimetyyliformamidiin, dikloorimetaaniin ja tolueeniin. Yhdiste estää kasvien fotosynteesiä, erityisesti fotosynteesin elektroninsiirtoketjua, sekä karotenoidien biosynteesiin tarvittavia fytoeenidesaturaasientsyymejä. Aine imeytyy kasveihin juurien ja lehtien välityksellä. Nisäkkäille fluometuroni ei ole erityisen myrkyllistä, mutta ärsyttää silmiä, hengitysteitä ja ihoa sekä voi aiheuttaa allergisen reaktion.


title: Fluometuroni

text: Fluometuronia voidaan valmistaa m-trifluorimetyylifenyyli-sisosyanaatin ja dimetyyliamiinin välisellä reaktiolla tai m-aminobentsotrifluoridin ja dimetyylikarbomoyylikloridin välisellä reaktiolla.


title: Fluometuroni

text: Fluometuronia voidaan käyttää selektiivisenä rikkaruohomyrkkynä muun muassa puuvilla-, sokeriruoko- ja soijapapuviljelmillä. Yhdistettä käytetään joko liuoksena tai pulverina.


title: 4finance

text: 4finance Group on kansainvälinen rahoituspalveluita tarjoava yhtiö, joka toimii seuraavissa 17 eri maassa: Argentiina, Armenia, Bulgaria, Dominikaaninen Tasavalta, Espanja, Georgia, Latvia, Liettua, Meksiko, Puola, Romania, Ruotsi, Slovakia, Suomi, Tanska, Tšekki ja Yhdysvallat. Konserni työllistää tällä hetkellä yli 3500 henkilöä ja sen tuotteita ovat Vivus, SMSCredit ja Zaplo.


title: 4finance

text: 4finance perustettiin Latviassa vuonna 2008. Yhtiön pääkonttori sijaitsee Riiassa. 4finance on myöntänyt tähän mennessä yli 11,5 miljoonaa lainaa ja vuonna 2016 konsernin liikevaihto oli 393,2 miljoonaa euroa. Lainaportfolion arvo joulukuun lopussa 2016 oli 493,9 miljoonaa euroa. Yhtiö julkaisee neljännesvuosittain tulosraportin verkkosivustollaan.


title: 4finance

text: Vivus.fi nousi otsikoihin vuonna 2014 kun kuluttaja-asiamies määräsi 4financelle kiellon kuluttajaluottojen lainvastaisesta markkinoinnista. Kieltoa oli noudatettava 50 000 euron sakon uhalla. Luottojen hintatiedot kerrottiin mainoksien alalaidassa liian pienellä tekstityypillä. Tiedot on kuluttaja-asiamiehen mukaan ilmoitettava “selkeällä ja helposti havaittavalla tavalla”. Vuotta aiemmin kuluttaja-asiamies oli huomauttanut 4financea liian suurista ja lainvastaisista perintäkuluista.


title: 4finance

text: Lokakuussa 2017 markkinaoikeus kielsi 4financea jatkamasta neljää erityistä toimintatapaansa, kolmea niistä kutakin 100 000 euron uhkasakolla: kuluttajansuojalain mukaisten tietojen antaminen vasta, kun asiakas on jo sitoutunut lainaan; koron ilmoittaminen päivä- tai kuukausikorkona eikä vuosikorkona; ja yli 50 prosentin viivästyskoron periminen kuluttajansuojalain vastaisesti. 4Finance oli perinyt jopa 182,5 prosentin viivästyskorkoa.


title: 4finance

text: Vuonna 2014 4finance solmi kaksi merkittävää yhteistyösopimusta suomalaisomistuksessa olevien seurojen, Jokereiden ja Pelicansin, kanssa. Nelivuotinen sopimus oli vuositasolla Pelicansin historian suurin.


title: Petri Toiviainen

text:
Petri Toiviainen on Jyväskylän yliopiston professori. Hän johtaa Suomen Akatemian Monitieteisen musiikintutkimuksen huippuyksikköä ja on akatemiaprofessori kaudella 1.1.2014–31.12.2018.
Akatemiaprofessuurin aikana hän pyrkii syventämään tietämystä kehon ja aivojen roolista musiikin havaitsemisessa. Turkimustietoa voidaan soveltaa esimerkiksi musiikkiterapiaan, musiikkikasvatukseen ja musiikin esittämiseen.


title: Timo Vesala

text: Timo Vesala (s. 4. heinäkuuta 1963) on meteorologian professori Helsingin yliopiston fysiikan laitoksella. Hän on akatemiaprofessori kaudella 2015–2019 ja tutkii biosfäärin ja ilmakehän välisiä takaisinkytkentöjä.


title: Timo Vesala

text: Hän on sekä Suomalaisen Tiedeakatemian (2005–) että Suomen Tiedeseuran (2015–) jäsen. Vuonna 2003 hänelle myönnettiin Suomalaisen Tiedeakatemian Väisälän palkinto (meteorologia).


title: Timo Vesala

text: Vesala oli yksi kolmesta viidennen IPCC-raportin hiilet ja biokemialliset kierrot -luvun arvioivista kirjoittajista, jotka tarkkailivat kokonaisuuden kattavuutta ja kommentteihin vastaamista.


title: Riitta Salmelin

text: Riitta Helena Salmelin (s. ) on professori Aalto-yliopiston Neurotieteen ja lääketieteellisen tekniikan laitoksella. Hänen tutkimusalueensa on systeeminen ja kognitiivinen neurotiede. Salmelin on toiminut akatemiaprofessorina kausina 1.8.2006-31.7.2011 ja 1.1.2012-31.12.2016. Hän on Systeemisen neurotieteen ja aivokuvantamisen huippuyksikkön varajohtaja.


title: Riitta Salmelin

text: Professori Salmelin on ollut Academia Europæan jäsen vuodesta 2002 ja Suomalaisen Tiedeakatemian jäsen vuodesta 2009 lähtien.


title: Katri Räikkönen-Talvitie

text: Katri Räikkönen-Talvitie (s. 1963) on psykologian professori Helsingin yliopiston Käyttäytymistieteiden laitoksella. Vuodesta 2012 hän on ollut Suomalaisen Tiedeakatemian jäsen. Professori Räikkönen-Talvitie tutkii sikiöaikaisen kasvuympäristön vaikutuksia yksilön myöhempään elämään. Räikkönen-Talvitie on akatemiaprofessori kaudella 1. tammikuuta 2015 – 31. joulukuuta 2019.


title: Olli Raitakari

text: Olli Tuomas Raitakari (s. 6. maaliskuuta 1963 Pori) on suomalainen kardiovaskulaarilääketieteen professori Turun yliopiston Kliinisen lääketieteen laitoksella vuodesta 2007. Hän johtaa myös Turun yliopiston Sydäntutkimuskeskusta. Raitakari on akatemiaprofessori kaudella 1.1.2012–31.12.2016.


title: Olli Raitakari

text: Raitakari valmistui ylioppilaaksi Porin Lyseon lukiosta 1983. Lääketieteen lisensiaatiksi hän valmistui 1989 ja väitteli tohtoriksi vuonna 1995 Turun yliopistossa. Raitakari suoritti kliinisen fysiologian erikoislääkäritutkinnon 1996 ja hänet nimitettiin Turun yliopiston epidemiologian dosentiksi 1997. Vuodesta 2001 hän on ollut myös kliinisen fysiologian dosentti Kuopion yliopistossa.


title: Asla Pitkänen

text: Asla Pitkänen on suomalainen neurotieteen professori Itä-Suomen yliopistossa. Hänen tutkimusalueensa on solu- ja molekyylitason neurotiede. Hän on eräs maailman johtavia epilepsiatutkijoita ja toimii akatemiaprofessorina kaudella 1.1.2014–31.12.2018. Professori Pitkänen on palkittu useasti niin kotimaassa kuin kansainvälisestikin.


title: Seppo Suhonen

text: Seppo Tapio Suhonen (16. toukokuuta 1938 Iisalmi – 13. syyskuuta 2010) oli suomalainen kielitieteilijä ja professori. Hän oli Helsingin yliopiston itämerensuomalaisten kielten professori 1978–2001. Hänen tutkimuskohteitaan olivat itämerensuomalaisten kielten lainasuhteet ja sanasto. Hän oli Virittäjän päätoimittaja 1988–1991.


title: Arun

text: Arun on Englannin kunta, joka sijaitsee Englannin kanaalin rannalla Länsi-Sussexin kreivikunnassa. Vuonna 2014 kunnan asukasluku oli 154 414.


title: Arun

text: Kunta on perustettu vuonna 1974 yhdistämällä Bognor Regis, Littlehampton ja Arundel sekä osia Worthingin maalaiskunnasta ja Chichesteristä. Littlehampton on Arunin hallinnollinen keskus. Kunta on saanut nimensä sen läpi virtaavasta Arunjoesta.


title: Markku Peltonen

text: Markku Aimo Olavi Peltonen (s. 9. joulukuuta 1957 Helsinki) on uuden ajan aatehistoriaa tutkiva professori Helsingin yliopiston filosofian, historian, kulttuurin ja taiteiden tutkimuksen laitoksella. Hän on akatemiaprofessori kaudella 1.1.2014–31.12.2018.


title: Markku Peltonen

text: Hän valmistui Helsingin yliopistosta filosofian maisteriksi 1984, lisensiatiksi 1988 ja tohtoriksi vuonna 1992 pääaineenaan yleinen historia. Tutkijanuransa aikana hän on vieraillut myös Cambridgen ja Princetonin yliopistoissa. Vuosina 2007–2019 hän toimi aatehistorian professorina ja on vuodesta 2009 lähtien ollut yleisen historian professori Helsingin yliopistolla. Akatemiaprofessuurin vuoksi hän on virkavapaalla professorin virasta 2014–2018. Tällöin hän tutkii demokratian käsitettä 1600-luvulla.


title: Markku Peltonen

text: Suomalaisen Tiedeakatemian jäsen professori Peltonen on ollut vuodesta 2009.


title: Jukka Pekola

text: Jukka Pekola on fysiikan professori Aalto-yliopiston teknillisen fysiikan laitoksella. Hän johtaa matalien lämpötilojen kvantti-ilmiöiden komponenttien huippuyksikköä ja on ollut akatemiaprofessori vuosina 2000–2005 ja 2014–2018. Professori Pekolan tutkimus käsittelee nanorakenteiden termodynamiikkaa ja hän on nanorakenteiden lämmönsiirto-ominaisuuksien huippututkijoita maailmassa.


title: Jukka Pekola

text: Vuonna 1992 alkoi Jukka Pekola toimia Jyväskylän yliopiston fysiikan laitoksella toteuttamassa nanotekniikan laboratoriota ja siihen liittyvää tutkimusta.


title: Johanna Niemi

text: Johanna Niemi (aiemmin "Niemi-Kiesiläinen", s. 23. marraskuuta 1957) on prosessioikeuden professori Turun yliopistossa. Hän toimii tasa-arvon ja sukupuolen tutkimukseen keskittyvänä Minna Canth -akatemiaprofessorina kaudella 1.1.2015–31.12.2019.


title: Johanna Niemi

text: Johanna Niemi kirjoitti ylioppilaaksi Helsingissä. Hän valmistui oikeustieteen maisteriksi Helsingin yliopiston oikeustieteellisestä tiedekunnasta 1982 ja auskultoi Rovaniemellä. Varatuomarin arvon Niemi sai vuonna 1984 ja oikeustieteen lisensiaatin 1988. Hän väitteli Helsingin yliopistossa vuonna 1995 oikeudellisia menettelyitä, velkajärjestelyä ja kuluttajakonkurssia koskevalla väitöskirjalla.


title: Johanna Niemi

text: Prosessioikeuden dosentin arvon Niemi sai vuonna 1996 Helsingin yliopistossa ja 2008 Lapin yliopistolta. Vuosina 1997–1998 hän oli Fulbright-tutkijana University of Wisconsinissa, Madisonissa. Opetusansioistaan Pykälä ry myönsi hänelle parhaan opettajan palkinnon vuonna 2000. Niemi toimi Uumajan yliopiston oikeustieteen professorina 2004–2007. Hän jatkaa yhä yhteistyötä ruotsalaisten juristikoulutusten kanssa. Niemi toimi vanhempana tutkijana Helsingin yliopiston Oikeuspoliittisessa tutkimuslaitoksessa (Kriminologian ja oikeuspolitiikan instituutti, nykyinen Kriminologian ja oikeuspolitiikan instituutti) 2007–2009. Hän oli Lundin yliopiston vieraileva professori vuosina 2009–2012. Niemi valittiin Helsingin yliopiston Vaasan yksikön oikeustieteen professoriksi vuonna 2010. Turun yliopiston prosessioikeuden professoriksi hän siirtyi 2014.


title: Johanna Niemi

text: Suomen liike- ja virkanaisten liitto valitsi Niemen Vuoden naiseksi 2018.


title: Johanna Niemi

text: Professori Niemi on ohjannut kuusi väitöskirjaa Helsingin ja Uumajan yliopistoihin. Hän johtaa kahta Suomen Akatemian tutkimushanketta, jotka käsittelevät sukupuolistuneen väkivallan ja tasa-arvon kysymyksiä.


title: Parasite

text: Parasite voi tarkoittaa ainakin seuraavia:


title: Luettelo televisiosarjan Villi kortti jaksoista

text: Tämä on luettelo Yle TV2:lla lokakuussa 2015 alkaneen urheiluaiheisen paneelishow'n Villin kortin jaksoista.


text: Ensimmäisessä jaksossa ei ollut vierasta, sillä siinä keskityttiin Kyrön ja Pölläsen tilalle uudeksi panelistiksi tulleeseen koomikko Ville Myllyrinteeseen.


text: Villin kortin kolmas tuotantokausi esitetään syksyllä 2016. Uusiksi panelisteiksi tulivat Minna Kauppi ja Pilvi Hämäläinen


text: Villin kortin neljäs tuotantokausi tullaan esittämään keväällä 2017.


title: Juha Merilä

text: Juha Merilä on evoluutiobiologi ja populaatiogenetiikan professori Helsingin yliopistossa. Hän on ollut akatemiaprofessorina vuodet 2006–2011 ja 2013–2017. Hänen tutkimustyönsä käsittelevät mm. eliöiden sopeutumista eri ympäristöihin, sekä sopeutumista elinympäristöjen muutoksiin. Erityisesti ekologisesti merkityksellisten ominaisuuksien evoluutio ja genetiikka, sekä eliöiden sopeutuminen ilmastonmuutokseen ovat olleet hänen mielenkiintonsa kohteina. Töissään hän on soveltanut ekologian, evoluutiobiologian, ekofysiologian, perinnöllisyystieteen ja bioinformatiikan menetelmiä. Hänen tutkimustensa mallilajeja ovat olleet monet selkärankaislajit, erityisesti linnut, sammakot ja kalat.


title: Matti Lassas

text: Matti Juhani Lassas (s. 1969 Helsinki) on sovellettua matematiikkaa tutkiva professori Helsingin yliopiston matematiikan ja tilastotieteen laitoksella. Hän johtaa Suomen Akatemian inversio-ongelmien huippuyksikköä ja inversio-ongelmien tohtoriohjelmaa. Professori Lassas on akatemiaprofessori kaudella 1.1.2014–31.12.2018.


title: Antti Kupiainen

text: Antti Kupiainen (s. 23. kesäkuuta 1954 Varkaus) on suomalainen matemaattisen fysiikan professori Helsingin yliopiston matematiikan ja tilastotieteen laitoksella. Hän on Suomen Akatemian analyysin ja dynamiikan tutkimuksen huippuyksikön johtaja ja toiminut akatemiaprofessorina kausina 1999–2008 ja 2013–2017.


title: Martti Sulonen

text: Martti Seppo Sulonen (7. syyskuuta 1922 Tampere ‒ 30. heinäkuuta 2011 Helsinki) oli suomalainen tekniikantutkija ja professori. Hän oli Teknillisen korkeakoulun metalliopin professori 1965–1986.


title: Roland Kökény

text: Roland Kökény (s. 24. lokakuuta 1975 Miskolc) on unkarilainen ratamelonnan olympiavoittaja, maailmanmestari ja Euroopan-mestari. 185 senttimetriä pitkä ja 89 kilogrammaa painava Kökény edustaa Csepeli KKE -seuraa.


title: Roland Kökény

text: Kökény saavutti olympiakultaa kajakkikaksikon 1 000 metriltä yhdessä Rudolf Dombin kanssa vuoden 2012 kesäolympialaisista Lontoosta. Kökény kilpaili kajakkiyksikössä myös vuosien 2000 ja 2004 kesäolympialaisissa. MM-kilpailuista Kökény on saavuttanut kaksi kultaa, kaksi hopeaa ja yhden pronssin. EM-kilpailuista hänellä on kaksi kultaa, kuusi hopeaa ja yksi pronssi.


title: Leevi Kauranne

text: Leevi Kalevi Kauranne (24. heinäkuuta 1927 Hollola ‒ 12. heinäkuuta 2011 Nastola) oli suomalainen geologi ja professori. Hänet nimitettiin rakennusgeologian apulaisprofessoriksi Tampereen teknilliseen korkeakouluun 1968. Hän oli aiemmin työskennellyt Geologisessa Tutkimuslaitoksessa ja palasi sinne 1970 osastonjohtajaksi. Vuonna 1980 hänet nimitettiin ylijohtajaksi, ja hän jäi virasta eläkkeelle 1991.


title: Mat Bodie

text: Mathew Bodie (s. 7. maaliskuuta 1990 East St. Paul, Manitoba, Kanada) on kanadalainen jääkiekkoilija, joka pelaa KHL-joukkue Torpedo Nižni Novgorodissa.


title: Mat Bodie

text: Varaamattomaksi pelaajaksi jäänyt Bodie solmi vuoden mittaisen tulokassopimuksen New York Rangersin kanssa 15. huhtikuuta 2014. Seuraavana kesänä 17. heinäkuuta 2015 hän teki vuoden jatkosopimuksen seuran kanssa. Hän toimi AHL-seura Hartford Wolf Packin kapteenina.


title: Mat Bodie

text: Bodie pelasi Rangersin farmiseurassa Hartford Wolf Packissa kevääseen 2017 saakka. Hän oli tehnyt kauden 2016–2017 aikana 30 pistettä 45 ottelussa ja oli 12:ntena AHL:n puolustajien pistepörssissä, kun Buffalo Sabres hankki hänet Rangersista vaihdossa Daniel Catenacciin.


title: Reijo Sulonen

text: Reijo Kalervo Sulonen (s. 1945) on suomalainen tekniikantutkija ja professori. Hän oli Teknillisen korkeakoulun tietojenkäsittelyopin professori vuodesta 1980. Hänen tutkimusalaansa olivat simulointitekniikka ja tietokoneavusteinen suunnittelu.


title: Sundblom

text: Sundblom on muun muassa seuraavien henkilöiden sukunimi:


title: Salvador Pérez

text: Salvador Johan Pérez Diaz (s. 10. toukokuuta 1990 Valencia) on venezuelalainen baseballpelaaja, joka edustaa MLB:ssä pelaavaa Kansas City Royalsia. Pelipaikaltaan oikealta heittävä ja lyövä Pérez on sieppari. Hän on 191 senttimetriä pitkä ja painaa 109 kilogrammaa.


title: Salvador Pérez

text: Pérez teki amatöörisopimuksen Royalsin kanssa vuonna 2006. Hän debytoi MLB:ssä elokuussa 2011. Vuosina 2013–2015 hänet on sekä valittu sarjan tähdistöotteluun että palkittu oman pelipaikkansa Golden Glovella. Vuonna 2015 Pérez valittiin World Seriesin parhaaksi pelaajaksi Royalsin voittaessa MLB:n mestaruuden.


title: Salvador Pérez

text: Kansas City Royals


title: Salvador Pérez

text: Henkilökohtainen


title: Göran Sundholm (kemisti)

text: Göran Oskar Sundholm (s. 6. elokuuta 1936 Helsinki) on suomalainen kemisti. Hän oli Teknillisen korkeakoulun fysikaalisen kemian professori 1976–2000. Hänen tutkimusalaansa oli sähkökemia.


title: Gueïda Fofana

text: Gueïda Fofana (s. 16. toukokuuta 1991 Le Havre, Ranska) on ranskalainen jalkapalloilija, joka edustaa Ligue 1:ssä pelaavaa Lyonia. Pelipaikaltaan Fofana on puolustava keskikenttäpelaaja.


title: Gueïda Fofana

text: Fofana on ranskalaisen ES Mont-Gaillardin kasvatti. Ammattilaisuransa hän aloitti Le Havressa, jossa pelasi ensimmäisen Ligue 2 -ottelunsa 18. elokuuta 2009, kun Le Havre hävisi vieraissa Toursille 0–2. Fofana nousi heti joukkueen runkopelaajaksi pelaten kaudella 2009–2010 yhteensä 30 ja seuraavalla kaudella 34 sarjaottelua. Kesällä 2011 Ligue 1:ssä pelaava Lyon hankki Fofanan 1,8 miljoonalla eurolla.


title: Gueïda Fofana

text: Ligue 1:ssä Fofana pelasi ensimmäisen ottelunsa 18. syyskuuta 2011, kun Lyon voitti kotonaan Marseillen 2–0. Yhteensä hän pelasi pääsarjassa 18 ottelua kaudella 2011–2012 ja oli voittamassa Ranskan cupia. Seuraavalla kaudella Fofanan vastuu kasvoi, ja hän pelasi 27 sarjaottelua. Lyon voitti Trophée des Championsin kauden alussa. Kaudella 2013–2014 Fofana ehti edustaa Lyonia 25 sarjaottelussa, kunnes maaliskuussa 2014 nivusrevähdys päätti hänen kautensa.


title: Gueïda Fofana

text: Tauko venyi lopulta vuoden mittaiseksi, sillä heinäkuussa Fofana mursi nilkkansa ja palasi kentille vasta maaliskuussa 2015. Kaudella 2014–2015 hän pelasikin vain kaksi pääsarjaottelua toukokuussa 2015. Kesällä 2015 Fofana loukkaantui uudelleen, ja pohjelihasvamma piti hänet sivussa lähes koko kauden 2015–2016 syyspuoliskon. Fofana ehti tehdä paluun kentille Lyonin kakkosjoukkueessa CFA:ssa, mutta tammikuussa 2016 hän loukkasi jälleen pohkeensa.


title: Gueïda Fofana

text: Fofana on edustanut Ranskaa kaikissa maajoukkueikäluokissa alle 16-vuotiaista alle 21-vuotiaisiin. Hän oli voittamassa alle 19-vuotiaiden EM-kultaa kotikisoissa 2010 ja oli mukana myös alle 20-vuotiaiden MM-kilpailuissa Kolumbiassa 2011, jossa Ranska hävisi pronssiottelun. Fofana pelasi EM-kilpailuissa neljä ja MM-kilpailuissa seitsemän ottelua. Hän teki MM-kisoissa maalin Etelä-Koreaa ja Nigeriaa vastaan.


title: Gueïda Fofana

text: Lyon


title: Gueïda Fofana

text: Ranskan maajoukkue


title: Elina Ikonen

text: Elina Ikonen on solu- ja kehitysbiologian professori Helsingin yliopiston biolääketieteen instituutissa (Medicum). Hän on akatemiaprofessori vuosina 2010–2019. Hänen tutkimusryhmänsä on tehnyt merkittäviä tieteellisiä läpimurtoja kolesterolitutkimuksen parissa. Professori Ikonen johtaa Suomen Akatemian kalvotutkimuksen huippuyksikköä.


title: Jordan Ferri

text: Jordan Ferri (s. 12. maaliskuuta 1992 Cavaillon, Ranska) on ranskalainen jalkapalloilija, joka edustaa Ligue 1:ssä pelaavaa Lyonia. Pelipaikaltaan Ferri on keskikenttäpelaaja.


title: Jordan Ferri

text: Ferri on Lyonin kasvatti, joka nousi seuran kakkosjoukkueeseen kesällä 2010. Hän pelasi kausina 2010–2011 ja 2011–2012 yhteensä 49 CFA-sarjan ottelua. Kesällä 2012 Ferri nostettiin edustusjoukkueeseen, ja hän pelasi ensimmäisen ottelunsa Ligue 1:ssä 12. joulukuuta 2012, kun Lyon pelasi kotonaan 1–1-tasapelin Nancya vastaan. Jo ennen ensimmäistä otteluaan kansallisessa sarjassa Ferri oli pelannut Eurooppa-liigassa, jossa hän pääsi ensimmäistä kertaa kentälle 8. marraskuuta 2012, kun Lyon voitti vieraissa Athletic Bilbaon 3–2. Yhteensä Ferri pelasi kaudella 2012–2013 pääsarjassa seitsemän ja CFA:ssa 13 ottelua.


title: Jordan Ferri

text: Läpimurtonsa pääsarjatasolla Ferri teki kaudella 2013–2014, jonka aikana hän edusti Lyonia 29:ssä Ligue 1:n ottelussa onnistuen maalinteossa kolmesti. CFA:ssa hän pelasi enää kaksi ottelua. Ensimmäisen pääsarjamaalinsa Ferri teki 31. elokuuta 2013, kun Lyon hävisi vieraissa Evianille 1–2. Ferri kuului joukkueen runkopelaajiin myös kaudella 2014–2015 pelaten 35 ottelua, joissa hän teki yhden maalin.


title: Jordan Ferri

text: Ferri on edustanut Ranskan alle 20- ja alle 21-vuotiaiden maajoukkueita. Hän oli mukana alle 21-vuotiaiden EM-kilpailuissa Tšekissä 2015, jossa hän pelasi kolme ottelua ja teki maalin, kun Ranska voitti Kazakstanin 5–0.


title: Jordan Ferri

text: Lyon


title: Lapinpolthajat (albumi)

text: Lapinpolthajat on saman nimisen yhtyeen ensimmäinen studioalbumi vuodelta 2010. Se julkaistiin 12" vinyylillä rajoitettuna 500:n kappaleen painoksena. Malesialainen Totalmangel Records julkaisi albumista bonuskappaleita sisältävän CD-painoksen. Sanoitukset käsittelevät suomalaista kateutta ja halveksuntaa, työntekoa, nettipornoa, perheväkivaltaa ja lastenkasvatusta.


title: Lapinpolthajat (albumi)

text: Albumin kannessa on kuvattu mm. Vladimir Putin, Osama Bin Laden, George W. Bush, Otto von Bismarck ja Carl Gustaf Emil Mannerheim.


title: Primiero San Martino di Castrozza

text: Primiero San Martino di Castrozza on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa, Fiera di Primiero (462 asukasta), Siror (1 277 asukasta), Tonadico (1 520 asukasta) ja Transacqua (2 153 asukasta), yhdistyivät. Kunta sijaitsee Primieron laaksossa.


title: Primiero San Martino di Castrozza

text: Luigi Negrelli (s. Fiera di Primiero), itävaltalainen rautatieinsinööri ja rautatiealan pioneeri.


title: Johanna Ivaska

text: Mari Johanna Ivaska (s. 1972) on Turun yliopiston molekulaarisen solubiologian professori. Hän työskentelee Turun yliopiston ja Åbo Akademin yhteisessä Biotekniikan keskuksessa ja tutkii syövän etäpesäkkeiden syntymiseen liittyviä muutoksia soluissa akatemiaprofessorina kaudella vuoden 2015 alusta vuoden 2019 loppuun.


title: Johanna Ivaska

text:
Ivaska opiskeli biokemiaa Turun yliopistossa ja valmistui filosofian maisteriksi 1995 ja sai filosofian tohtorin arvon 2000. Hän väitteli vuonna 1999 lääketieteellisen biokemian alaan kuuluvalla kollageenien reseptoreja käsittelevällä artikkeliväitöskirjalla. Englanninkielinen väitöskirja oli otsikoitu "Cellular collagen receptors : characterization of specific ligand recognition and signal transduction mechanisms".
Ivaska on palkittu muun muassa pohjoismaisella nuoren tutkijan Anders Jahre -palkinnolla 2011. Arvostetun Euroopan molekyylibiologian järjestön (EMBO) jäsen hän on ollut vuodesta 2015 ja Suomalaisen Tiedeakatemian jäsen Ivaska on ollut vuodesta 2016.


title: Epilänharju (kaupunginosa)

text: Epilänharju on Tampereen kaupunginosa. Kaupunginosa rajoittuu pohjoisessa Lamminpäähän, idässä Lielahteen, etelässä Epilään ja lännessä Tohloppiin sekä Ristimäkeen. Epilänharjun kaupunginosassa sijaitsee muun muassa Epilän kylpylä, joka on nykyään hylätty ja jätetty rapistumaan, sekä Abloy Oy:n entinen tehdas.


title: Epilänharju (kaupunginosa)

text: Teollisuusajalla Epilänharjun kaupunginosassa toimivat muun muassa Epilän Konepaja Oy, Oy Epilän nahkatehdas Ab , Epilän sementtivalimo Oy, Oy Excelsior Ab, Ab Lukko Oy ja Sahanterä Oy. Nahkatehtaan entinen tehdasrakennus on 2000-luvun alussa uudistettu kerrostaloksi.


title: Epilänharju (kaupunginosa)

text: Epilänharjun nimen pohjana on Epilän talo ja alue. Tohlopin kylään kuulunut Epilän talo mainittiin jo vuoden 1540 maakirjassa, ja se sijaitsi myöhemmän Winterin maalitehtaan paikalla. Epilä-nimi perustuu mahdollisesti ruotsalaiseen miehennimeen Ebbe. Epilänharjun paikallisena rinnakkaisnimenä on esiintynyt Pirunharju. Alueelle alkoi syntyä teollisuutta 1900-luvun vaihteessa Porin radan valmistuttua. Muiden läntisten liitosalueiden mukana Epilänharju siirrettiin Pohjois-Pirkkalan kunnasta Tampereen kaupunkiin vuoden 1937 alussa. Epilänharjun ensimmäinen asemakaava vahvistettiin vuonna 1956.


title: Veronica Sundman

text: Alice Veronica Sundman, o.s. "Wallgren" (1. tammikuuta 1923 Helsinki – 29. joulukuuta 2008 Helsinki) oli suomalainen mikrobiologi ja professori. Hän oli Helsingin yliopiston yleisen ja fysiologisen mikrobiologian professori 1970–1986. Sitä ennen hän oli 1966–1970 Helsingin yliopiston mikrobiologian dosentti. Vuodesta 1983 hän oli Suomen akatemian tutkijaprofessori. Hänen tutkimusalaansa olivat etenkin puun biologinen hajotus ja humuksen muodostuminen.


title: Veronica Sundman

text: Sundmanin isä oli professori Ivar Wallgren. Hänen puolisonsa oli kemian professori Jacobus Sundman ja heidän poikansa on arkkitehti Mikael Sundman.


title: Mervi Kallio

text: Mervi Kallio (s. 1977) on suomalainen entinen lentoemäntä ja nykyinen urheilutoimittaja. Hän työskentelee MTV Sport -toimituksessa. Kallio on useasti lukemassa Tulosruutua. Jääkiekon MM-kisoissa 2015 Kallio oli juontamassa jääkiekko-studiota, asiantuntijanaan jääkiekkolegenda Juhani Tamminen. MTV kertoi vuoden 2016 tammikuussa, että Kallio on myös jatkossa toimittajana Formula 1 -lähetyksissä, korvaten Timo Pulkkisen.


title: Mervi Kallio

text: Kallio toimii myös juontajana MTV3-kanavan aamuohjelma "Huomenta Suomessa".


title: Twice

text: Twice (, tyyliteltynä TWICE) on vuonna 2015 perustettu yhdeksänjäseninen eteläkorealainen tyttöyhtye, jonka levy-yhtiönä toimii JYP Entertainment. Yhtyeeseen kuuluvat Nayeon, Jeongyeon, Momo, Sana, Jihyo, Mina, Dahyun, Chaeyoung ja Tzuyu. Yhtye debytoi 20. lokakuuta 2015 minialbumillaan "The Story Begins".


title: Twice

text: JYP Entertainment ilmoitti uudesta tyttöyhtyeestä, joka debytoisi vuonna 2014. Tulevan yhtyeen debytti päätettiin kuitenkin peruuttaa, kun osa sen jäsenistä erosi juuri ennen debyytin alkua. JYP Entertainmentin johtaja Park Jin-young ilmoitti helmikuussa 2015, että yhtiön tulevan yhtyeen jäsenet valittaisiin televisio-ohjelman "Sixteen" kautta. Park kertoi lehdistötilaisuudessa toivovansa yhtyeeltä Wonder Girlsin ja miss A:n kaltaista luonnollista mutta terveellistä tunnelmaa hurjemmalla puolella. Ohjelma alkoi 5. toukokuuta ja päättyi Nayeonin, Sanan, Dahyunin, Tzuyun, Chaeyoungin, Minan, Jihyon, Jeongyeonin ja Momon voittoon sekä Twicen lopulliseen kokoonpanoon.


title: Twice

text: JYP Entertainment aloitti yhtyeen viralliset kotisivut ja ilmoitti yhtyeen tulevasta minialbumista "The Story Begins" sekä sen nimikkokappaleesta ”Like OOH-AHH ” 7. lokakuuta 2015. Kappaletta kuvailtiin värikkääksi dance-kappaleeksi, jossa on elementtejä hiphopista, rockista ja R&B:stä. Albumi ja sen nimikkokappaleen musiikkivideo julkaistiin 20. lokakuuta. Yhtye piti livetilaisuuden samana päivänä, missä he esittivät sekä kappaleen ”Like OOH-AHH ” että dance-kappaleet ”Must Be Crazy” ja ”Do It Again”.


title: Twice

text: Twice voitti Vuoden naistulokkaan palkinnon Mnet Asian Music Awards -palkintogaalassa 2. joulukuuta 2015. Yhtyeen faneja kutsutaan nimellä Once.


title: Twice

text: Yhtyeen toinen minialbumi "Page Two" julkaistiin 25. huhtikuuta 2016. Albumi sisältää nimikkokappaleen ”Cheer Up”, joka on Park Ji-yoonin kappaleiden ”Precious Love” ja ”I'm Gonna Be A Star” uudistettu versio. Twice voitti kappaleellaan ensimmäisen palkintonsa musiikkiohjelmassa "M!Countdown", tasan vuosi "Sixteen" -ohjelman ensiesityksestä. Twice julkaisi kolmannen minialbuminsa "Twicecoaster: Lane 1" ja sen nimikkosinglen ”TT” musiikkivideon 24. lokakuuta. Kappale tuo esiin yhtyeen energisen ja iloisen puolen aiempien singlejen tapaan.


title: Jooseppi Sajaniemi

text: Jooseppi Aleksander (Santeri) Sajaniemi,sukunimi aik. "Dahl" (21. maaliskuuta 1872 Loppi – 10. helmikuuta 1945 Mikkeli) oli suomalainen yhteiskoulun rehtori ja toimittaja.


title: Jooseppi Sajaniemi

text: Sajaniemen vanhemmat olivat seppä Heikki (Henrik) Dahl (s. 1834) ja Heta Maria Åkman (s. 1830). Hän pääsi ylioppilaaksi Hämeenlinnan lyseosta 1893 ja valmistui Helsingin yliopistosta filosofian kandidaatiksi 1899 ja maisteriksi 1900.


title: Jooseppi Sajaniemi

text: Sajaniemi toimi Forssan suomalaisen yhteiskoulun johtajana ja opettajana 1902–1907 ja sen jälkeen hän oli Mikkelin suomalaisen yhteiskoulun opettajana ja rehtorina vuodesta 1907 alkaen. Sajaniemi perusti yhdessä opettaja Santeri Nuortevan kanssa vuonna 1904 Forssan Sanomat-lehden. Hän oli Mikkelin kansalaisopiston johtajana vuodesta 1921 alkaen ja toimi kaunokirjallisen viikkolehden Vipusen päätoimittajana 1910–1916. Sajaniemi oli Mikkelin kaupunginvaltuuston jäsenenä vuodesta 1928. Mikkelissä sijaitsee vuonna 1993 nimetty Jooseppi Sajaniemen katu.


title: Jooseppi Sajaniemi

text: Sajaniemi kirjoitti lehtikirjoitusten ohella myös runoja ja lauluja joista tunnetuimmat olivat "Lounais-Hämeen laulu" ja "Suur-Savon laulu". Hän kirjoitti myös kirjasen "Suomen sodan aikaisia sotatietoja Tammelan pitäjästä".


title: Jooseppi Sajaniemi

text: Jooseppi Sajaniemi oli naimisissa 1902–1926 Lyyli Amanda Tenlénin (k. 1926) kanssa ja vuodesta 1930 Helvi Kääriäisen kanssa. Kuvataiteilija Antti Sajaniemi (s. 1931) on Jooseppi Sajaniemen pojanpoika.


title: Jooseppi Sajaniemi

text: Nimellä "Joos. Sajaniemi":


title: Erland Hytönen

text: Erland Hytönen (12. marraskuuta 1869 Hausjärvi – 22. joulukuuta 1931 Turku) oli suomalainen pankinjohtaja ja päätoimittaja.


title: Erland Hytönen

text: Hytösen vanhemmat olivat veturinkuljettaja Gustaf Robert Hytönen ja Hedvig Johanneksentytär. Hän pääsi ylioppilaaksi Turun lyseosta 1890.


title: Erland Hytönen

text: Hytönen toimi lehtimiehenä Turussa 1893–1911 ja hän oli Uusi Aura-lehden päätoimittajana 1904–1911. Tämän jälkeen Hytönen oli Turun suomalaisessa säästöpankissa kamreerina 1911–1922 ja pankin toimitusjohtajana 1922–1931.


title: Erland Hytönen

text: Hytönen oli naimisissa vuodesta 1897 Matilda Ahlströmin kanssa.


title: Mikrobiomi

text: Mikrobiomit ovat ihmisen anatomiassa ihoa ja eri ruuminonteloiden limakalvoja asuttavia monimuotoisia mikrobistoja.


title: Mikrobiomi

text: Mikrobiomit ovat aktiivisen lääketieteellisen tutkimuksen kohteena niiden merkityksen valjettua ja tarvittavien tekniikoiden kehityttyä. Mikrobiomien ja niiden vaikutusten tutkimus on kuitenkin alkutekijöissään, sillä jo pelkästään normaalin koostumuksen määritys on osoittautunut hankalaksi muun muassa suuren yksilövariaation vuoksi.


title: Mikrobiomi

text: Mikrobiomit ja erityisesti niiden poikkeamat on liitetty useisiin paikallisiin ja systeemisiin sairauksiin.


title: Mikrobiomi

text: Toistaiseksi ainoa mikrobiomeihin perustuva lääketieteen hoitokeino on ulosteensiirto. Biodiversiteettihypoteesi kuitenkin esittää, että terveellisen mikrobiomin kehittymistä voidaan edistää tukemalla ihmisten yhteyttä luontoon.


title: Niklas Sundfors

text: Niklas Sundfors (s. 8. toukokuuta 1995 Pietarsaari) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan keskushyökkääjä, mutta osaa pelata myös laidassa.


title: Niklas Sundfors

text: Sundfors on Jeppis Hockeyn kasvatti. Hän toimi kaudella 2010–2011 Kokkolan Hermeksen ja Jeppiksen C-nuorten yhdistelmäjoukkueen varakapteenina ja voitti C-nuorten II-divisioonan runkosarjassa joukkueen sisäisen piste- ja syöttöpörssin tehoilla 15+24=39. Sundfors esiintyi kauden aikana myös Hermeksen B-nuorissa. Kaudeksi 2011–2012 hän siirtyi JYPin B2-nuoriin ja kaudella 2012–2013 hän jatkoi pelejään Jyväskylässä Diskoksen paidassa. Kaudeksi 2013–2014 Sundfors siirtyi Vaasan Sportin A-nuoriin. Hän debytoi kauden aikana myös miesten peleissä pelattuaan kaksi ottelua lainalla II-divisioonajoukkue Lapuan Virkiässä.


title: Niklas Sundfors

text: Kaudella 2015–2016 Sundfors debytoi Sportin SM-liigajoukkueessa. Hän teki liigadebyyttinsä 22. tammikuuta 2016 vieraissa JYPiä vastaan, jolloin 13. hyökkääjänä pelannut Sundfors sai jääaikaa 1.25 minuuttia. Ottelu jäi hänelle kauden ainoaksi SM-liigassa. Sundfors pelasi kauden aikana miesten pelejä myös lainalla Sportin yhteistyöjoukkue Kokkolan Hermeksessä, Mestiksessä. Suurin osa hänen kaudestaan eteni kuitenkin Sportin A-nuorissa, joiden paras maalintekijä ja toiseksi paras pistemies Sundfors oli tehoilla 15+13=28.


title: Niklas Sundfors

text: Sundfors pelasi kaudella 2016–2017 Sportin SM-liigajoukkueessa harjoitusotteluita. Alkukauden hän vietti kuitenkin ainoastaan seuran A-nuorissa, joiden kapteenina Sundfors toimi. Joulukuun 2016 lopulla Sundfors siirtyi loppukauden sopimuksella Mestis-joukkue Kajaanin Hokkiin. Hän aloitti pian tämän jälkeen myös varusmiespalveluksen Kainuun prikaatissa. Sundfors teki Hokissa 16 runkosarja- ja kahdeksassa karsintasarjan ottelussa tehot 1+2=3. Huhtikuussa 2017 hän teki joukkueen kanssa vuoden mittaisen jatkosopimuksen. Hokki kuitenkin jäi ilman Mestis-lisenssiä ja ajautui lopulta konkurssiin toukokuun lopulla.


title: Niklas Sundfors

text: Kaudeksi 2017–2018 Sundfors siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kumla HC:hen. Kesken kauden, tammikuussa 2018 hän palasi kuitenkin Suomeen ja siirtyi loppukauden sopimuksella Suomi-sarjajoukkue JHT Kalajoen riveihin.


title: Ace (Scooterin albumi)

text: Ace on saksalainen Scooter-yhtyeen kahdeksastoista studioalbumi, jonka Sheffield Tunes & Kontor Records julkaisi 5. helmikuuta 2016.


title: Ace (Scooterin albumi)

text: Albumi ylsi Saksan albumilistan sijalle 6, ja pysyi listalla yhteensä 6 viikkoa.


title: Teemu Väyrynen

text: Teemu Aatu Juhani Väyrynen (s. 28. huhtikuuta 1997 Joensuu) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan vasen laitahyökkääjä.


title: Teemu Väyrynen

text: Väyrynen on Jokipoikien kasvatti. Hän siirtyi B-juniori-ikäisenä Espoo Bluesiin kaudeksi 2013–2014. Kaudella 2014–2015 Väyrynen voitti seurassa A-nuorten SM-pronssia. Hän edusti Bluesin A-nuoria kauden aikana myös Junior Club World Cupissa.


title: Teemu Väyrynen

text: Joulukuussa 2015 Blues lainasi Väyrysen kuukauden mittaisella sopimuksella kasvattajaseuransa Jokipoikien miesten joukkueeseen, Mestikseen. Hän pelasi siellä kolme ottelua. Väyrynen debytoi kaudella 2015–2016 myös Bluesin SM-liigajoukkueessa. Hän teki liigadebyyttinsä 22. tammikuuta 2016 vieraissa Helsingin IFK:ta vastaan. Väyrynen sai ottelussa jääaikaa 9.35 minuuttia. Hän vakiinnutti loppukaudella paikkansa Bluesin liigajoukkueessa, jossa Väyrynen pelasi kaikkiaan 20 runkosarjaottelua ilman tehopisteitä. SM-liigakauden jälkeen hän palasi Bluesin A-nuorten vahvuuteen ja voitti kauden päätteeksi SM-hopeaa.


title: Teemu Väyrynen

text: Kaudeksi 2016–2017 Väyrynen siirtyi kolmivuotisella sopimuksella Turun Palloseuraan. Hän teki liigauransa avausmaalin 21. lokakuuta 2016 vieraissa Rauman Lukkoa vastaan. Kaikkiaan Väyrysen varsinainen tulokaskausi SM-liigassa toi 33 runkosarjaottelussa tehot 1+2=3, kuudessa playoff-ottelussa yhden maalin sekä yhdessä Mestarien liigan ottelussa yhden maalin. Hän pelasi osan kaudestaan TPS:n A-nuorissa. Kaudella 2017–2018 Väyrynen teki SM-liigan runkosarjassa 15 maalia ja 17 tehopistettä. Toisessa puolivälieräottelussa, 22. maaliskuuta 2018 vieraissa Saimaan Palloa vastaan hän teki TPS:lle 5-6-voittomaalin vain 47 sekuntia ennen varsinaisen peliajan päättymistä. Pertti Ahokas valitsi Väyrysen ottelun Alumnien tähtien ykköstähdeksi. TPS meni ottelusarjassa 2-0-johtoon ja eteni välieriin lopulta voitoin 4-2. Marraskuussa 2017 Väyrynen teki TPS:n kanssa kaksivuotisen jatkosopimuksen.


title: Teemu Väyrynen

text: Väyrynen pelasi alle 20-vuotiaiden MM-kilpailuissa vuonna 2017. Hänet nimettiin myös alle 18-vuotiaiden vuoden 2015 MM-joukkueeseen, mutta Väyrysen kisapassia ei lopulta kuitenkaan leimattu, kun viimeinen pelipaikka varattiin kesken turnauksen Suomen joukkueeseen saapuneelle Sebastian Aholle.


title: Primero Divisiónin kausi 2014–2015

text: Primero Divisiónin kausi 2014–2015 oli Andorran jalkapallon pääsarjan Primero Divisiónin 20. kausi. Kausi päättyi FC Santa Coloman mestaruuteen, mikä oli seuralle toinen perättäinen mestaruus ja yhteensä kahdeksas. Sarjan paras maalintekijä oli Santa Coloman Cristian Martínez, joka teki 22 maalia kauden aikana. Sarjan huonoin, Inter Club d'Escaldes, putosi alemmalle sarjatasolle kauden päätteeksi.


title: Primero Divisiónin kausi 2014–2015

text: Joukkue selviytyi Eurooppa-liigan 1. karsintakierrokselle voitettuaan vuoden 2015 Copa Constitución.


title: Primero Divisiónin kausi 2014–2015

text: "UE Engordany piti sarjapaikkansa yhteismaalein 4 – 2"


title: Robin Fletcher

text: Robin Anthony Fletcher (30. toukokuuta 1922 Guildford – 15. tammikuuta 2016) oli brittiläinen maahockeypelaaja ja olympiamitalisti.


title: Robin Fletcher

text: Fletcher kuului Ison-Britannian olympiapronssia voittaneeseen joukkueeseen Helsingissä 1952.


title: Robin Fletcher

text: Akateemisen työuran tehnyt Fletcher kuoli 93-vuotiaana 15. tammikuuta 2016.


title: Gideon Jung

text: Gideon Jung (s. 12. syyskuuta 1994 Düsseldorf, Saksa) on saksalainen jalkapalloilija, joka edustaa Bundesliigassa pelaavaa Hamburger SV:tä. Pelipaikaltaan Jung on puolustava keskikenttäpelaaja.


title: Gideon Jung

text: Jung pelasi juniorina Sportfreunde Baumbergissa ja Rot-Weiß Oberhausenissa, jossa hän pelasi ensimmäiset miesten sarjaottelunsa. Jung edusti Rot-Weiß Oberhausenia kaudella 2013–2014 Regionalligassa 22 ottelussa. Kesällä 2014 Bundesliiga-seura Hamburger SV osti hänet sadalla tuhannella eurolla. Kauden 2014–2015 Jung pelasi Regionalligaa HSV:n kakkosjoukkueessa 23 ottelun verran. Ensimmäisen ottelunsa edustusjoukkueessa Bundesliigassa hän pelasi 14. elokuuta 2015, kun HSV hävisi Bayern Münchenille vieraissa 0–5.


title: Dennis Eagan

text: Dennis Michael Royal Eagan (13. elokuuta 1926 Quetta, Brittiläinen Intia – 1. heinäkuuta 2012) oli brittiläinen maahockeypelaaja ja olympiamitalisti.


title: Dennis Eagan

text: Eagan kuului Ison-Britannian olympiapronssia voittaneeseen joukkueeseen Helsingissä 1952.


title: Dennis Eagan

text: Eagan kuoli 85-vuotiaana 1. heinäkuuta 2012.


title: Richard Norris

text: Richard Owen Alfred Norris (10. joulukuuta 1931 Mumbai, Brittiläinen Intia – 25. elokuuta 2012 Pretoria, Etelä-Afrikka) oli brittiläinen maahockeypelaaja ja olympiamitalisti.


title: Richard Norris

text: Norris kuului Ison-Britannian olympiapronssia voittaneeseen joukkueeseen Helsingissä 1952.


title: Richard Norris

text: Norris kuoli 80-vuotiaana 25. elokuuta 2012.


title: Mohamed Yattara

text: Mohamed Lamine Yattara (s. 28. heinäkuuta 1993 Conakry, Guinea) on guinealainen jalkapalloilija, joka edustaa Ranskan pääsarjassa Ligue 1:ssä pelaavaa Angersia, jossa hän on lainassa Belgian pääsarjassa pelaavasta Standard Liègestä. Pelipaikaltaan Yattara on hyökkääjä.


title: Mohamed Yattara

text: Yattara nousi Lyonin junioreista seuran kakkosjoukkueeseen kesällä 2010. Hän pelasi joukkueessa CFA-sarjassa 18 ottelua ja teki kolme maalia kaudella 2010–2011. Seuraavalla kaudella hän teki samassa sarjassa ja joukkueessa kaksi maalia kymmenessä ottelussa. Kauden jälkimmäisen puoliskon Yattara pelasi lainalla Ligue 2:ssa pelaavassa Arlesissa, jossa hän teki 19 sarjaottelussa neljä maalia. Kesällä 2012 Lyon nosti Yattaran edustusjoukkueeseen ja lainasi hänet heti Ligue 1:ssä pelaavaan Troyesiin.


title: Mohamed Yattara

text: Troyesissa Yattara pelasi ensimmäisen ottelunsa pääsarjatasolla 11. elokuuta 2012, kun Troyes hävisi kotonaan Valenciennesille 0–1. Yhteensä Yattara pelasi kaudella 2012–2013 Ligue 1:ssä 23 ottelua, joissa hän teki kolme maalia. Ensimmäisen pääsarjamaalinsa hän teki 16. helmikuuta 2013, kun Troyes pelasi Toulousea vastaan 2–2-tasapelin vieraskentällä. Kauden 2013–2014 alussa Yattara pelasi kolme CFA-ottelua Lyonin kakkosjoukkueessa, mutta syyskuussa hänet lainattiin Ligue 2:ssä pelaavaan Angersiin.


title: Mohamed Yattara

text: Angersissa Yattara teki 30 sarjaottelussa 11 maalia. Kauden 2014–2015 Lyon piti hänet seurassa, mutta Yattara onnistui 21 Ligue 1:n ottelussa vain kertaalleen maalinteossa. Heinäkuussa 2015 Lyon myi hänet Belgian pääsarjaan Standard Liègeen 2,2 miljoonalla eurolla. Kauden 2015–2016 syyspuoliskolla Yattara pelasi 12 Belgian liigan ottelua ja teki yhden maalin. Tammikuussa 2016 hänet lainattiin jälleen Angersiin, tällä kertaa kuitenkin Ligue 1:een.


title: Mohamed Yattara

text: Guinean A-maajoukkueessa Yattara pelasi ensimmäisen ottelunsa vuonna 2012. Hän oli mukana Afrikan-mestaruuskilpailuissa Päiväntasaajan Guineassa 2015. Yattara pelasi turnauksessa neljä ottelua ja teki maalin Norsunluurannikkoa vastaan pelatussa ja 1–1-tasapeliin päättynessä ottelussa.


title: Mohamed Yattara

text: Myös Yattaran serkku Ibrahima Yattara (s. 1980) on Guinean maajoukkueessa pelannut jalkapalloilija.


title: Graham Dadds

text: Graham Bassett Dadds (16. maaliskuuta 1911 Swansea – 8. maaliskuuta 1980 Swansea) oli brittiläinen maahockeypelaaja ja olympiamitalisti.


title: Graham Dadds

text: Dadds kuului Ison-Britannian olympiapronssia voittaneeseen joukkueeseen Helsingissä 1952.


title: John Conroy (maahockeypelaaja)

text: John Valentine Conroy (27. marraskuuta 1928 Nagpur, Brittiläinen Intia – 9. marraskuuta 1985 Liverpool) oli brittiläinen maahockeypelaaja ja olympiamitalisti.